text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
वेदवती
ई बड्ड गौरव क गप अछि है जे जखन मिथिलाक पुरुष ज्ञानक शीर्षपीठ क गरिमा कए बढ़ा रहल छलाह, ओहि समय मिथिलाक महिला सेहो अपन प्रतिभा आओर विद्वता क लोहा दुनिया स मनवा रह छलीह । वैदिक ज्ञानक भूमि मिथिला मे वैदिके काल मे सामाजिक आओर लिंग भेद आधारित शिक्षाक रस्ता क काँटा नहि बनि सकल । एहि गपक पुष्टि करबाक लेल तत्कालीन लिखल गेल किताब प्रमाण अछि । जखन ज्ञानक प्रकाश कए आगाँ आबिकए सामाज मे पसारबाक लेल किछु वैदिक पुरुषक प्रति ब्रह्मयज्ञ मे कृतज्ञता प्रकट कैल जाएत अछि, ओहि नाम मे किछु सम्मानित स्त्री सेहो शामिल होएत अछि । ओहि विदूषी मे स एकटा नाम अछि वेदवति क । वेदवती वेदाभ्यास क विद्वान ब्राह्मण कुशध्वज क पुत्री आओर बृहस्पति क पौत्री छलीह । मिथिलाक उर्वरा मिटटी मे जनमल वेदवतिक समर्पणक जतेक तारीफ़ कैल जाए कम नहि । बाल्यावस्थे स विद्वान वेदवती पैघ भकए वैदिक ज्ञान मे निपुण भए गेलीह । कुशध्वज क इच्छा छलाह जे हुनकर पुत्री ताउम्र विष्णु क वधु बनय मुदा कुशध्वज क जानकारी क बाहर सेनानायक सुम्बा वेदवती स वियाह करय चहैत छलाह । एहि गपक सूचना भेटिते सेनानायक सुम्बा कुशध्वज क हत्या कए देलथि । कुशध्वज क चिते पर हुनकर पत्नी आओर वेदवती क माँ अपना कए सती कए देलथि । एहि सबके बाद वेदवती अपन दिवंगत पिता क इच्छानुसार अपना कए विष्णु कए समर्पित कए देलीह आओर मिथिला देशक हिमालय क तराई मे अपने आश्रम मे रहय लागलीह । श्याम वर्ण क मृग क छालक वस्त्र धारण करनिहार वेदवती बड्ड ज्ञानी छलीह आओर हुनकर आश्रम मे उच्च वैदिक शिक्षा प्राप्त करबाक लेल नैना युवावस्था तक रहैत छलीह । शिक्षा पूरा कए लेबाक बाद ई नैन्ना क मर्जी पर छल जे ओ अपन पसंद क वर से शादी करतीह वा कि शिक्षिका बनतीह वा देवदासी बनिकए जिंदगी बेतेतीह । वेदवती क धर्मनिष्ठता एहि गप स जाहिर होएत अछि जे जखन एक बेर रावण हुनकर आश्रम मे अपन शंका दूर करबा आएल छलाह आओर वेदवती सभ्यता स हुनकर सभटा प्रश्नक उत्तर दए कए संतुष्ट केने छलीह । एहिक पश्चात रावण वेदवती क प्रति हिंसक आओर अमर्यादित व्यवहार केलाह तखन वेदवती अपन केश काटि कए अपना आप कए अग्नि कए समर्पित कए देलीह । वेदवती जेहन धर्मपरायण विदुषीक समाजक निर्माण मे बड्ड बेसी योगदान रहल अछि ।


c: text/html

text:
सहरसा के डीआईजी चंद्रिका राय सँ फोन पर 20 लाख टक्का रंगदारी रंगदारी केर रूप म' मांगल गेल छैन्ह। ओतहि, टक्का नै देला पर जान सँ मारबाक धमकी सेहो देल गेल छैन्ह। एहि ल' के डीआईजी चंद्रिका राय थाना म' शिकायत दर्ज करवा देना छैथ। डीआईजी सँ रंगदारी 24 जून क' हुनकर मोबाइल नंबर 9931024019 पर फोन करी क' मांगल गेल छैन्ह। रंगदारी मांगबाक लेल 8826757488 नंबर केर उपयोग कायल गेल छल।
8826757488 नंबर क' जखन ट्रेस कायल गेल तें पुलिस क' गाजियाबाद केर लोकेशन प्राप्त भेल। नंबर कुनु शेष नारायण के नाम सँ अछि। ओहि नंबर पर जखन दुबारा कॉल कायल गेल तेँ ओंकार यादव द्वारा फोन उठाओल गेल छल, ओंकार यादव सँ पता चलल जे शेष नारायण मॉडर्न कंस्ट्रक्शन कंपनी म' प्रोजेक्ट मैनेजर छैथ।
अय सँ पहिनो चंद्रिका राय क' धमकी मिल चुकल छैन्ह। ओ कहला कि पटना केर बेऊर इलाका म' हुनकर मकान अछि, जाहि ठाम किछ लोक सँ हुनकर जमीनी विवाद चलैत छैन्ह। पुलिस पूरा मामला के जानकारी एकट्ठा करबाक लेल भीरल अछि।

robotstxt: allowed

filter: keep


text: सर्जिकल स्ट्राइक आ आब नोट बंदी , केंद्र सरकार क हालक दूनू फैसला क संग नीतीश ढार देखेलथि। मोदी आ नीतीश राजनीतिक दूटा ध्रुव कहल जाइत छलाह। लालू आ नीतीशक बीच भेल गठबंधन बिहार मे मोदीक अश्वमेघ क घोड़ा कए रोकी लेलक। देश-दुनिया मे इ चर्च शुरु भेल जे नीतीश एकटा मजबूत विकल्प छथि। जदयू त विधिवत रूप स बिहार क मुख्यमंत्री नीतीश कुमार कए प्रधानमंत्री नरेंद्र मोदी क विकल्प क रूप मे सामने अनबाक कोशिश शुरु क देने छल। फेर अचानक एहन की भेल जे नीतीश कुमार केंद्र सरकारक दूटा एहन फैसलाक संग भ गेलाह जाहि मे पूरा विपक्ष केंद्र सरकार क आलोचना क रहल छल। राजनीतिक गलियारा मे तरह तरह स एहि पर चर्च शुरु भ गेल। किछु लोक एकरा महागठबंधन मे उत्पन्न दरार बतेलक त किछु लोक नीतीश क राजग मे लौटबाक संकेत बुझौलक। नीतीश क राजनीति नीतीश क अलावा बहुत कम लोग जनैत अछि। नीतीश देशक बहुत कम नेता मे स छथि जे अपन आगूक रणनीति अपन छाया तक कए नहि बतबैत छथि। एक दू नहि बल्कि कईटा फैसला ओ आगामी पांच साल कए नजरि मे राखि लैत छथि। नीतीशक बयान और हुनकर राजनीतिक फैसला में कईटा संदेश होइत अछि। मोदी सरकारक फैसलाक समर्थन सेहो नीतीश क एकटा रणनीतिक अंग थीक। जेकर भान ओ समस्तीपुर क चेतना रैली मे राजनीतिक पंडित लोकनि कए करा देलथि अछि। नीतीश कुमार आजुक तारीख मे अपना कए मोदी क सबस पैघ आ सबसे मजबूत विकल्प क रूप मे स्थापित करबा मे जुटल छथि। नीतीश कोनो विपक्षी नेता स अपना कए बेहतर साबित करबा मे विश्वास नहि रखैत छथि। ओ चाहैत छथि जे हुनकर तुलना ममता, केजरीवाल या राहुल गांधी स नहि भ सीधा मोदी स हुए। राजनीतिक जानकार सेहो एहि बात स सहमत छथि जे अगिला लोकसभा चुनाव मोदी बनाम मोदी विरोध होएत। एहन मे मोदी स बेहतर विकल्प क चर्चा होएत। एहि चर्चा मे ममता, केजरीवाल या राहुल गांधीक नीति कए बहसक विषय नहि बनाउल जाएत। बहसक विषय मोदीक नीति रहत आ ताहि मे जनभावना स जुड़ल मुद्दा आ फैसला प्रमुखता स उठाउल जाएत। एहि तथ्य स ककरो इनकार नहि जे सर्जिकल स्ट्राइक आ कालाधन पर चोट देशक आम लोक कए नीक लागल। नीतीश इ दावा करैत एलाह अछि जे भ्रष्ट लोकक घर क कुर्की-जब्ती क भ्रष्टाचार क खिलाफ सबस पहिने प्रहार हुनकर सरकार केने अछि। एहन मे कालाधन पर चोट लेल नोटबंदी क समर्थन हुनकर मुहिम क हिस्सा थीक। मोदी जेकां ओ सेहो एहन फैसला ल सकैत छथि। नीतीश एहि बहस कए आगू ल चेबाक तैयारी मे छथि आ इ कहबा लेल तैयार छथि जे ओ फैसला त मोदी जेकां ल सकैत छथि, मुदा मोदी हुनकर जेकां फैसला लेबा स पहिने विचार नहि करैत छथि। मोदीक फैसलाक समर्थनक पाछु नीतीश कुमार एकटा पैघ राजनीतिक दांव इ अछि जे ओ राहुल, माया, केजरीवाल जेकां मोदी क विरोधी नहि, बल्कि मोदी स बेहतर विकल्प क रूप मे अपना कए प्रस्तुत करबाक कोशिश क रहल छथि। ओ जनैत छथि जे सर्जिकल स्ट्राइक या नोटबंदी स जनता खुश अछि, ओकर परेशानी ओकर क्रियान्वयन स अछि आ नीतीश ताहि लेल फैसला क समर्थन त खुली कए क रहल छथि मुदा संगहि इ सेहो दावा क दैत छथि जे ओ बिना सोचने-बुझने कोनो फैसला नहि लैत छथि। आजुक भारतीय राजनीति में नीतीश असगर एहन नेता छथि जे मोदीक विरोधी नहि बल्कि मोदी से बेहतर नेता कहल जा सकैत छथि। एहन मे नीतीश क विरोध कए करत।


text:
बिहार बदलि रहल अछि। इ समाद एखन धरि बिहार स आबि रहल छल, मुदा पहिल बेर इ शंखनाद दिल्ली स भेल। बिहारक विकास लेल चिंतित पत्रकार मे एक, जागरण क स्थानीय संपादक निशिकांत ठाकुर पिछला हफ्ता अपन एकटा आलेख मे बदलैत बिहार क ओ छवि प्रस्तुत केलाह, जे एखन धरि जागरण क आन संपादकक आलेख मे नहि देखबा मे आयल छल। एकर एकटा कारण इ भ सकैत अछि जे बिहार मे जागरण क एकोटा संपादक बिहारी नहि छथि, जखन कि निशिकांत जी दिल्ली मे रहियो कए बिहार स कहियो दूर नहि भ सकलाह। जाहि अखबार मे किछु साल पहिने तक इ कहल जाइत छल जे बिहार मे मात्र खून बिकाइत अछि, ओहि अखबार मे निशिकांत जीक इ आलेख आशाक एकटा नव दीया जेकां अछि। प्रस्तुत अछि दैनिक जागरण मे छपल निशिकांत जीक ओ आलेखक किछु अंशक मैथिली अनुवाद…..
समदिया
कोसी क तांडव क एखन बहुत दिन नहि बीतल अछि। बिहार नहि त एखन धरि ओहि स उबरा अछि आ नहि ए ओकरा बिसरि सकल अछि। एहन आपदा बिसरबा मे साल नहि, सदी लागि जाइत अछि। हालांकि बिहार क संदर्भ मे इ कोनो नव गप नहि अछि। कोसी पहिनो एहन कहर बरपा चुकल अछि आ लोक ओकर कहर क शिकार सेहो होइत रहल अछि। मात्र कोसी नहि, गंगा, गंडक, कमलाबलान आ कईटा दोसर नदी सेहो पूर्वी उत्तर प्रदेश आ बिहार क लोक लेल शोक बनैत रहल अछि। कटान, बंधान आ राहत कार्य क नाटक हर बेर होइत रहल अछि, इ जनैत जे एहि प्रयास स किछु हासिल होई वाला नहि अछि। नहि त पहिने कहियो सार्थक प्रयास शुरू कैल गेल आ नहि ए कैल जा रहल प्रयास मे ईमानदारी बरतल गेल। बाढ़ जतय एक कात किछु लोक लेल जीवन-मरण क प्रश्न होइत अछि, ओतहि किछु लोक लेल इ कमाई क जश्न सेहो होइत रहल अछि। एहनो नहि जे लोक कए एकर निदान क लेल सही कदम क जानकारी नहि छल, मुदा संसाधन क बंदरबांट क ओहने प्रवृत्ति क कारण एहि दिशा मे कहियो सही कदम उठाउले नहि गेल। बहरहाल, बिहार क जनता क लेल शोक क ओ दिन आब बीतल बुझल जेबाकचाही। आजादी क 60 साल बादे सही, मुदा सही कदम आब उठाउल जा रहल अछि। पूर्व राष्ट्रपति डॉ एपीजे अब्दुल कलाम क सुझाव क मुताबिक बिहार सरकार बाढ़ नियंत्रण योजना कए सुखाड़ स जोड़बाक दिशा मे आब कदम उठा रहल अछि।
वास्तव मे एहि दिशा मे बहुत पहिने काज शुरू करि देबाक चाहैय छल आ ओ मात्र बिहार टा मे नहि , बल्कि पूरा राष्ट्रीय स्तर पर इ काज हेबाक चाही। एहि संबंध मे कई बेर कई तरह क प्रस्ताव सेहो देल जा चुकल अछि। देश भरि क सबटा नदी कए आपस मे जोडि़ देबाक राजग सरकार क प्रस्ताव एहि दिशा मे शुरू कैल गेल एकटा प्रयास छल। इ अलग गप अछि जे ओ प्रस्ताव कोनो परिणाम तक पहुंच नहि सकल। मुदा बिहार मे ओकरा राज्य स्तर पर धरातल तक अनबाक कोशिश शुरू भ गेल अछि। कोशिश जखन शुरू भ गेल अछि त देर-सबेर ओकर नतीजा सेहो सामने आउत। ओनाओ एकटा राज्य सरकार क प्रयास क दायरा सेहो अपन राज्य स बाहर नहि भ सकैत अछि। ओ जे प्रयास करत अपन राज्य मे करि सकैत अछि। हालांकि इ प्रस्ताव एखन बिलकुल शुरुआती दौर मे अछि, मुदा बताउल जा रहल अछि जे मुख्यमंत्री नीतीश कुमार एहि मसला पर खासा गंभीर छथि।
वस्तुत: इ सुझाव पूर्व राष्ट्रपति डॉ एपीजे अब्दुल कलाम क छी। ओ जल संसाधन विभाग क विशेषज्ञ कए सुझाव देने छलाह जे ओ जल प्रबंधन क माध्यम स राज्य मे उपलब्ध पाइन क उपयोग करथि। खुद सरकार एहि स पहिने बिहार जल प्रबंधन सिस्टम बनेबाक प्रस्ताव देेने छल, जेकरा संशोधित करि डॉ कलाम बिहार जल प्रबंधन निगम बनेबाक सलाह देलाह। वस्तुत: जल प्रबंधन क सही व्यवस्था नहि हेबाक कारण स तमाम गाम आ शहर मे सार्वजनिक पोखर पर लोक क कब्जा भ गेल अछि। एकर अंधाधुंध दोहन हेबाक कारण कईटा क्षेत्र मे भूगर्भ जलस्तर बहुत नीचा चल गेल अछि। एकर चलते कईटा क्षेत्र मे सुखाड़ क समस्या उत्पन्न भ गेल अछि। विशेषज्ञ त एतबा धरि चिंता जता चुकला अछि जे अगर समय रहैत एकर निदान नहि ताकल गेल त कईटा क्षेत्र मे पेयजल क समस्या ठार भ जाइत। एकर विपरीत अगर जल प्रबंधन क व्यवस्था करि देल गेल त सूखा क संग-संग बाढ़ क समस्या सेहो अपने-आप हल भ जाइत। हर साल बाढ़ राहत आ सूखा राहत क नाम पर करोड़क करोड़ टका बर्बाद करनिहार सरकार कए सेहो राहत भेट जाइत आ ओ धन क सदुपयोग दोसर विकास कार्य मे भ सकत।
एहन नहि जे पिछला सरकार कए एहि गपक जानकारी नहि छल, मुदा पहिने एकर समाधान क दिशा मे ईमानदारी स प्रयास नहि कैल गेल। सच त इ अछि जे पिछला दू दशक मे जे सरकार बिहार मे रहल, ओ नहि त आम जनता क समस्या कए बुझबाक कोशिश केलक आ नहि ए ओकर समाधान क। ओकर कुल रुचि केवल एकटा काज मे छल आ ओ छल समस्या कए दबेबा क । नीतीश सरकार समस्या कए दबेबाक बजाय ओकर समाधान क दिशा मे ठोस कदम उठेबाक पहल केलक अछि। पिछला चारि साल मे ओ सब तरह क समस्या कए जमीनी स्तर पर बुझलाह आ ओकर वास्तविक समाधान क कोशिश केलथि अछि। ओ समस्या चाहे कानून-व्यवस्था क रहल या फेर भ्रष्टाचार क, शिक्षा क रह हो या चिकित्सा या किसान क लेल खाद-बीज क उपलब्धता क। एकर असर आब बिहार मे साफ तौर पर देखल जा सकैत अछि। चारि साल पहिने तक सब दिस हताश नजरि अबैत छल, आब एहि राज्य क लोक मे नव सिरा स उत्साह क संचार हुए लगल अछि आ पूरा राज्य मे पुनर्निर्माण क माहौल सन बनि गेल अछि। इ अपने आप मे एकटा पैघ उपलब्धि अछि। हालांकि एकरा उपलब्धि मानि लेबा मे कोनो समझदारी नहि होइत। समझदारी वस्तुत: एहि गप मे अछि जे एखन राज्य मे सकारात्मक सोच आ व्यवस्था क प्रति विश्वास क जे माहौल बनल अछि, ओकर उपयोग करि विकास कए गति देल जाए। विकास क एहि प्रक्रिया क सार्थकता त एहि गप मे अछि जे राज्य स पलायन क प्रक्रिया रोकल जा सकए। बिहार क जनता एहि त्रासदी आ अपमान स मुक्ति चाहैत अछि आ इ तखन धरि संभव नहि अछि जखन धरि राज्य मे औद्योगीकरण क बेहतर व्यवस्था नहि बना देल जाए। किया कि जखन धरि किछु पैघ उद्योग नहि आउत तखन धरि लोकक लेल रोजगार क व्यवस्था नहि बनि सकत। जल प्रबंधन क संग-संग अगर औद्योगीकरण क सेहो बेहतर व्यवस्था बना देल जाए, त राज्य क संकट काफी हद तक हल भ जाइत। कृषि आ उद्योग, एहि दूनू क्षेत्र मे बेहतरी क लेल कानून-व्यवस्था कए दुरुस्त करब जरूरी छल आ एहि प्रयास मे नीतीश सरकार काफी हद तक सफल रहल अछि। आब ओकरा औद्योगीकरण क दिशा मे गंभीरतापूर्वक प्रयास शुरू करबाक चाही।


text:
मोना लिजा
मोना लिजा (जकरा इटाली भाषामे ला जोक्कोन्दा वा फ्रान्सेलीमे ला झोकोन्द सेहो कहल जाइत अछि) लियोनार्दो दा भिञ्ची रचित एक चित्रकला छी । ई सम्भवत: विश्वक सबसँ प्रशिद्ध चित्र छी । ई चित्रमे भेल महिला के छी कोनो यकिन नै अछि । लियोनार्दोक पहिल जीवनीकार भासारीक अनुसार ई लिजा गेरार्दिनी नामक युवतीक छी । लिजा एक रेशम व्यापारीक पत्नी छल, जे फ्लोरेन्समे रहैत छल । तथापी ई चित्र तँ लिजाक पति फ्राञ्चेस्क देल जोक्कोन्दोक छी कहिक मान्यता सेहो अछि । ई बात ई चित्र एक महिलाक नै भऽ एक पुरुषक छी से विचार सुरु भेल अछि ।[१]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Who is the Mona Lisa, अन्तिम पहुँच २०१७-०८-२१।


text:
अनुसूचित जाति आ अनुसूचित जनजाति (अत्याचार निवारण) संशोधन अधिनियम, 2015 अनुसूचित जाति आ अनुसूचित जनजाति कें खिलाफ अत्याचार कें रोकथाम कें लेल बेसि सं बेसि कठोर प्रावधानक कें सुनिश्चित करेनाय छै. इ अधिनियम प्रधान अधिनियम मे एकटा संशोधन छै आ अनुसूचित जाति आ अनुसूचित जनजाति (अत्याचार निवारण) (पीओए) अधिनियम,1989 कें साथ संशोधन प्रभावक कें साथ लागू कैल गेल छै.
अनुसूचित जाति तथा अनुसूचित जनजाति (अत्याचार निवारण) संशोधन अधिनियम, 2015 कें कुछ प्रमुख विशेषताक अइ प्रकार सं छै :-
अपराधक कें विस्तृत सीमा
अनुसूचित जातियक आ अनुसूचित जनजातियक कें विरु द्ध करय जाय वाला नया अपराधक मे अनुसूचित जाति तथा अनुसूचित जनजाति कें लोगक के सिर आ मूंछ कें बालक कें मुंडन करयत आ अइ तरह अनुसूचित जातियक आर जनजातियक कें लागक कें सम्मान कें विरु द्ध कैल गेल कृत अछि. अत्याचारक मे समुदाय कें लोकनिक कें जूता कें माला पहनैनाय,ओकरा सिंचाई सुविधाअक तइक जाइ सं रोकनाय या वन अधिकारक सं वंचित करय कं रखनाय , मानव आ पशु नरकंकाल कें निपटेनाय आ लावन -जाय कें लेल तथा बाध्य करनाय, कब्र खोदय कें लेल बाध्य करनाय, माथा पइर मैला ढोवय कें प्रथा कें उपयोग आ अनुमति देनाय,अनुसूचित जातियक आ अनुसूचित जनजातियक कें महिलाअक कें देवदासी कें रूप मे समिर्पत करनाय ,जाति सूचक गाली देनाय,जादू-टोना अत्याचार कें बढ़ावा देनाय, सामाजिक आ आर्थिक बहिष्कार करनाय , चुनाव लड़य मे अनुसूचित जातियक आ अनुसूचित जनजातियक कें उम्मीदवारक कें नामांकन दाखिल करय सं रोकनाय, अनुसूचित जातियक आ अनुसूचित जनजातियक कें महिलाआक कें वस्त्न हरण कयर आहत करनाय,अनुसूचित जातियक आ अनुसूचित जनजातियक कें कोनों सदस्य कें घर,गांव आ आवास छोड़य कें लेल बाध्य करनाय,अनुसूचित जातियों और अनुसूचित जनजातियों के पूजनीय वस्तुओं को विरु पित करना, अनुसूचित जातियक आ अनुसूचित जनजातियक कें सदस्य कें खिलाफ यौन दुर्व्यवहार करनाय, यौन दुर्व्यवहार भाव सं ओकरा छूनाय आ भाषा कें उपयोग करनाय छै.
आहत करनाय आ धमकेनाय
अनुसूचित जातियक आ अनुसूचित जनजातियक कें सदस्य कें आहत करनाय,ओकरा दुखीद रूप सं आहत करनाय,धमकेनाय आ उपहरण करनाय जैना अपराधक कें,जइ मे 10 साल कें कम कें सजा कें प्रावधान छै, ओकरा अत्याचार निवारण अधिनियम मे अपराध कें रूप मे शामिल करनाय. एखन अत्याचार निवारण अधिनियम कें तहत अनुसूचित जाति आ जनजाति कें लोगक पइर कैल गेल अत्याचार मामलक मे 10 साल आ ओइ सं बेसि कें सजा वाला अपराधक कें हीं अपराध मानाल जायत छै.
मामलों का तेजी से निपटान
मामलक कें तेजी सं निपटवा कें लेल अत्याचार निवारण अधिनियम कें अंतर्गत आवय वाला अपराधक मे विशेष रूप सं मुकदमा चलावय कें लेल खास अदालतक बनेनाय आ विशेष लोक अभियोजक कें निर्दिष्ट करनाय.
प्रत्यक्ष संज्ञान लेवय कें शक्ति
विशेष अदालतक कें अपराध कें प्रत्यक्ष संज्ञान लेवय कें शक्ति प्रदान करनाय आ जत तइक संभव होय आरोप पत्न दाखिल करय कें तिथि सं दू महीना कें अंदर सुनवाई पूरी करनाय ।
अलग अध्याय
पीड़ितक तथा गवाहाक कें अधिकारक पर अतिरिक्त अध्याय शामिल करनाय आदी. जाइनबूइझ कं कैल गेल ढिलाई कें स्पष्ट परिभाषा शिकायत दर्ज हु सं लं कं एवं अधिनियम कें अंतर्गत कार्य कें उपेक्षा कें आयामक कें लक्ष्त हर स्तर कें सरकारी कर्मचारियक कें लेल जाइनबूइझ कं कैल गेल ढिलाई पद कें स्पष्ट परिभाषा तय करनाय.
अपराध कें अन्य प्रकल्पनाक
अपराधक मे प्रकल्पनाअक कें शामिल कैल गेल-यदि अभियुक्त पीड़ित या ओकर परिवार सं परिचित छै, त जेखन तइक एकर विपरीत सिद्ध नहि कैल जतय अदालतक इ मानतइ की अभियुक्त पीड़ित कि जाइत अथवा जनजातीय पहचान कें बारे मे जानइत छलय.
अंतिम बेर संशोधित : 6/14/2020


text:
पूर्व मंत्री विजय शंकर दूबे आओर डा.अशोक कुमार के अलावा विधायक अमिता भूूषण, अजित शर्मा आओर राजेश राम कैल्हि राहुल गाँधी स' भेंट करि अप्पन - अप्पन राय देलनि।
प्राप्त सूचनाक मुताबिक पार्टी के 27 विधायक म' अधिसंख्य प्रदेश म' बदलल राजनीतिक माहौल म' राजग संग रहबाक इच्छुक छथि। एहिमे कियो जदयू त' कियो भाजपा संग जाए लेल चाहैत छथि। कांग्रेस विधायक सभक टूट केर खामियाजा अगिला बरख होमै बला राज्यसभा आओर विधान परिषद चुनाव म' भुगते पैड़ सकैत अछि। फिलहाल बिहार स' राज्यसभा म' केओ सदस्य नहि अछि। राजद के सहयोग सँ राज्यसभा म' एक सीट भेट सकैत अछि। ओतहि, विधान परिषद म' सेहो एक सीट भेटबा म' कोनो दिक्कत नहि होयत।
पार्टीक प्रदेश अध्यक्ष अशोक चौधरी आओर विधानमंडल दल केर नेता सदानंद सिंह आए गुरुदिन राहुल गांधी सँ भेंट करे नई दिल्ली जेबाक संकेत देना छथि। कांग्रेस अध्यक्ष सोनिया गांधी स' एहि दुनू गोटा के बिहार म' पार्टी संकट केर संबंध म' बातचीत भ' चुकल अछि। विधानमंडल दल के नवा नेताक रूप म' विजय शंकर दूबे, जावेद आओर रामदेव राय केँ नामक चर्चा भ' रहल अछि। ओतहि, नवा प्रदेश अध्यक्ष केँ रूप म' अखिलेश प्रसाद सिंह, अनिल शर्मा, अमिता भूषण के नामक चर्चा अछि।


text:
साहित्यक नव कृतिक परिचय
– डा. पंकज कुमार एवं डा. निक्की प्रियदर्शिनी
पोथीक नाम- आरण्यक
मूल लेखक – श्री विभूतिभूषण वंद्योपाध्याय
अनुवादक – प्रो. (डॉ.) केष्कर ठाकुर
मैथिली साहित्यमे उपन्यासक परम्परापर विचार करब त’ स्पष्ट होएत जे मैथिलीक उपन्यास साहित्यपर बंगलाक प्रभाव पड़ल अछि। मैथिलीमे अनूदित उपन्यासक परम्परा समृद्धशाली रहल अछि। विप्रदास, रूसक चिठ्ठी, तुरस्यक कथा, कोशी प्रांगनक चिठ्ठी, अकारथ जीवन, गोरा, आरोग्य निकेतन, विनोदिनी, छओ बीघा आठ कठ्ठा आदि कतेको अनूदित उपन्यास अछि, जकरा पढ़लाक बाद मैथिली आ बंगलाक निकटताक परिचय पाठककेँ स्वत: भेटि जायत। एकटा एहने सद्य: प्रकाशित अनूदित उपन्यास हमरा लोकनिक बीच आयल अछि, जकर नाम थिक – आरण्यक।
‘आरण्यक’ बंगलाक प्रसिद्ध उपन्यासकार श्री विभूतिभूषण वंद्योपाध्यायक कालजयी कृति अछि। जाहिमे उपन्यासकार प्रकृति प्रदत्त वन सम्पदामे मानवीय संवेदनाक घटित घटनाक अनुभवक आधारपर मनुष्यक लेल एक टा एहन कथानकक निर्माण कयलनि अछि, जाहिसँ जीवन जगतक सत्यता बहुत लगसँ देखल गेल अछि। एहि उपन्यासक विशेषता ई अछि जे एकर कथानक मिथिलाक तात्कालीन सामाजिक जीवनक कथा कहैत अछि। एहिमे उपन्यासकार पूर्णिया सँ नारायणपुर (नवगछिया) धरिक तात्कालीन सामाजिक परिवेशक वर्णन सांगोपांग रूपें कयने छथि। लेखक स्वयं लिखैत छथि जे – “संसार मे जाहि रस्ता पर सभ्य मनुष्यक आवाजाही कम छैक, ओहि रस्ता सँ नहि जानि कतेको अद्भुत जीवन प्रवाह बिनु बुझल सूझल पाथरक कोर होइत चुपचाप बहैत चलि गेल…..इएह सभ खिस्सा हमरा कहबाक अछि”।
एकर मैथिली अनुवाद आदरणीय प्रो (डॉ) केष्कर ठाकुर द्वारा कएल गेल अछि। ई अनूदित पुस्तक साहित्य अकादेमी, नई दिल्ली द्वारा प्रकाशित भेल अछि । जहिना ई पुरस्कृत उपन्यास उत्कृष्ट अछि तदनुरूप एकर अनुवाद सेहो उत्कृष्ट भेल अछि। अनुवाद करबाक जे सिद्धान्त छैक तकरा ध्यानमे राखि ई अनुवाद कयल गेल अछि। अनुवाद-सिद्धान्तक अंतर्गत अनुवादककेँ स्रोतभाषा आ लक्ष्य भाषाक संगहि ओकर भाव, ओकर संस्कृति, जाहि परिवेशकेँ केंद्रमे राखि उपन्यास लिखल गेल अछि, आदिक पूर्ण जानकारी रहब आवश्यक अछि… तखने सुंदर आ सटीक अनुवाद भ’ सकत। से एहि पोथीक विज्ञ अनुवादककेँ अनुवादक सम्पूर्ण सिद्धान्त बुझल छनि। हुनका बंगला अबैत छनि, मैथिलीक तँ ख्यातिनाम अध्यापक छथिए। उल्लेखनीय बात इहो जे उपन्यासमे चित्रित मिथिलामे व्याप्त वन-संपदा, चर-चांचर, मिथिलाक पूर्वी क्षेत्र नारायणपुर, पूर्णियाँ, अररिया आदि क्षेत्रक सामाजिक-सांस्कृतिक परिवेशसँ पूर्णरूपेण परिचित छथि।
तेँ ई अनुवाद अवश्य पढबाक चाही जाहिसँ अहाँकेँ नीक अनुवादक स्वाद भेटत। संगहि एकटा सफल अनुवादसँ परिचय सेहो भ’ सकत।
अपन परम आदरणीय गुरुदेव (प्रो केष्कर ठाकुर सर)केँ एहि पोथीक लेल बहुत-बहुत बधाई आ प्रणाम। गुरुदेवक कलम अनुवादक क्षेत्रमे सेहो चलल ताहि लेल आह्लादित छी।


text:
विकिपिडिया:महिला सम्पादनथन २०१७
महिला सम्पादनथन २०१७ मैथिली विकिपिडियामे उल्लेखनीय महिला सभक लेख तथा पृष्ठसभक अभिवृद्धि करैक लेल सम्पादन करल जाएवाला अनलाइन तथा अफलाइन प्रतियोगिता छी । ई प्रतियोगिता मैथिली विकिमेडियनसभद्वारा आयोजित नारी सम्मानमे समर्पित मैथिली विकिपिडिया पर दोसर संस्करणक प्रतियोगिता छी जे सन् २०१७ मार्च ०६ सँ मार्च ०८ धरि तीन दिनक लेल होमएवाला प्रतियोगिता छी ।
आयोजन समितिक सदस्यसभसंपादित करें
ई प्रतियोगिताक आयोजन समितिक सदस्यसभक नाम निम्नानुसार अछि :-
उद्देश्यसंपादित करें
ई प्रतियोगिताके उद्देश्य कीछ ई प्रकार अछि :-
- मैथिली विकिपिडियामे महिला सहभागिता बढेवाक लेल
- मैथिली विकिपिडियामे महिला सम्बन्धित उल्लेखनीय लेखसभ वृद्धि करवाक लेल
- मैथिली विकिपिडियाके स्तर अभिवृद्धि करवाक लेल
- मैथिली विकिपिडियामे मैथिली भाषी प्रयोगकर्तासभके वृद्धि करवाक लेल
नियमसभसंपादित करें
ई प्रतियोगितामे पालना करेवाला नियम कीछ ई प्रकार अछि :-
- ०६ मार्च २०१७ ०:०० सँ ०८ मार्च २०१७ २३:५९ के बिच अहाँद्वारा नव लेख बनाएल गेल (ठुट लेख नै) ।
- लेख महिला सम्बन्धित शीर्षक होवाक चाहीँ ।
- लेख कमसँ कम २,५०० बाइट आ ८० शब्दक होवाक चाहीँ ।
- लेख उल्लेखनीयताक अनुसार बनाएल होवाक चाहीँ ।
- लेखमे विश्वसनीय स्रोत, उद्दरण अनिवार्य रूपसँ होवाक चाहीँ ।
- लेखमे कोनो किसिमक ट्याग लगबाक नै होवाक चाहीँ ।
- लेख जानकारीयुक्त होवाक चाहीँ ।
- एकटा आयोजकद्वारा बनाएल गेल लेख दोसर आयोजकद्वारा जाँच केल जाएत ।
- टिप्पणी: अन्तिममे आदमी न्यायकद्वारा लेखक जाँच कराएल जाएत ।
पुरस्कारसभसंपादित करें
अद्यावधिक कएल जाइत
विजेतासभसंपादित करें
अद्यावधिक कएल जाइत
सम्पर्क करीसंपादित करें
ई प्रतियोगिताक सम्बन्धमे आर बेसी जानकारीक लेल विभिन्न सामाजिक साइट पर जुड़ल जाए । सामाजिक साइटसभ निम्न अछि :-


text:
केंद्रीय गृह मंत्रालय कें गाइडलाइंस कें मुताबिक बिहार कें लगभग 4500 धार्मिक स्थल 8 जून सं फेर शुरू होयत. 8 जून कें जखन धार्मिक स्थल खुलत त’ भक्त कें बीच सामाजिक दूरी कें नियम केर कोन तरीका सं पालन कराओल जाय, एकरा ल’ अखन तैयारी शुरू को देल गेल अछि. प्रशासन अहि पर विस्तृत रूप सं काज को रहल अछि.
राजधानी पटना कें सबसा प्रसिद्ध महावीर मंदिर मे आब भगवान केर दर्शन करबाक लेल ऑनलाइन बुकिंग करय परत. जानकारी कें मुताबिक पटना रेलवे स्टेशन कें पास स्थित महावीर मंदिर मे भक्त केर भीड़ बेकाबू नै होय एकरा लेल ऑनलाइन बुकिंग कें प्रावधान कयल जा रहल अछि.
नामक अक्षर कें अनुसार मिलत प्रवेश
सभ’ भक्त केर हुनकर नामक पहिल अक्षर कें अनुसार अलग-अलग समय पर मंदिरक दर्शन कें लेल समय देल जायत.
महावीर मंदिर न्यास कें सेक्रेटरी किशोर कुणाल कहलनि जे 8 जून केर जखन महावीर मंदिर दोबारा खुलत त’ भक्तक भीड़ जे आम दिन मे उमरै छलाइ ताहि सं आधा भीड़ के मंदिर परिसर मे जेबाक इजाजत देल जायत. महावीर मंदिर न्यास संक्रमणक संभावना केर कम सं कम करबाक पूर्ण प्रयास को रहल अछि.
आम दिनक मुकाबले आधा भीड़ केर होयत प्रवेशक इजाजत
किशोर कुणाल बतओलनि जे लॉकडाउन सं पहिने मंगलवार आ शनिवार केर महावीर मंदिर मे आमतौर पर 30 सं 50 हजार भक्त दर्शन कें लेल पहुँचैत छला. संगहि अन्य दिन मे भक्त केर भीड़ तकरीबन 15,000 होयत छल. किशोर कुणाल कहलनि जे ऑनलाइन बुकिंग केर प्रक्रिया शुरू भ’ जेबा कें बाद मंदिर मे दर्शन करय वला कें भीड़ आधा भ’ जायत.
नबका नियम कें मुताबिक आब महावीर मंदिर पर सुबह केर आरती 6 बजे होयत. भक्त कें दर्शन कें लेल मंदिर राइत 9 बजे तक खुलल रहत.


text: छपरा/सीतामढ़ी । छपरा-आरा पुल क शिलान्यास करैत मुख्यमंत्री नीतीश कुमार कहला जे हम प्रदेश मे विश्वास क सेतु बनेलहुं अछि जाहि पर विकास आ अमन क गाड़ी दौड़ रहल अछि। सारण क जिला मुख्यालय छपरा क राजेन्द्र स्टेडियम मे आयोजित पुल क शिलान्यास समारोह मे मुख्यमंत्री कहला जे आरा-छपरा पुल एखन धरि बनल सब पुल मे सबस बेसी लागत क स बनत। ओ कहला जे भोजपुरी क्षेत्र क भांति मिथिलांचल कए सेहो जोड़बा लेल कोसी नदी पर पुल क निर्माण भ हल अछि। उपमुख्यमंत्री सुशील कुमार मोदी कहला जे छपरा-आरा पुल स भोजपुरी क्षेत्र क लोक कए बहुत पुरान सपना साकार भ जाएत। दोसर दिस सीतामढ़ी मे बागमती नदी क ढ़ेंग घाट पर चिरप्रतीक्षित शहीद वंशी चाचा पुल क उद्घाटन करैत मुख्यमंत्री एकरा जनता कए समर्पित केलथि। इ पुल 59 करोड़ क लागत स बनल अछि। मुख्यमंत्री कहला जे बैरगनिया क लोकक 63 वर्ष पुरान मांग आ आजादी क बाद क सबस पैध सपना कए हकीकत बनैत देखि हुनका खुशी भ रहल अछि।


text:
भारतीय सिविल सेवा परीक्षा मे मैथिली कए एकटा विषयक रूप मे चयन एखनो एकटा फैसला मानल जाइत अछि। 2 मई कए आयल सिविल सेवाक मुख्य परीक्षा क रुकल परिणाम मे सफल उम्मीदवार सौरभ चंद्र (रैंक 66) किछु एहने लोक मे शामिल छथि जे मैथिली कए एकटा विषय क रूप मे चयन केलथि आ सफलता सेहो अर्जित केलथि। सिविल सेवा परीक्षा मे इतिहास स तीन बेर असफल रहल सौरभ अंतिम प्रयास मे लोक प्रशासन संग अपन मातृभाषा मैथिली कए मुख्य विषय बनेलथि आ सफलता क स्वाद चखलथि। मधुबनी क एकटा छोट सनक गाम धनियापट्टी क रहनिहार सौरभ स एहि उपलब्धि पर इसमाद लेल सुनील कुमार झा विस्तार स चर्चा केलथि अछि। प्रस्तुत अछि ओकर किछु खास अंश…
प्रश्न – सबस पहिने आईएस बनबा लेल बहुत बहुत बधाई।
उत्तर – बहुत बहुत धन्यवाद। इ सब गुरुजन आ माता-पिता क आशीर्वाद क नतीजा अछि।
प्रश्न – अपनेक प्रारंभिक शिक्षा कतए भेल।
उत्तर – हमर प्रारंभिक शिक्षा शांति निकेतन बाल विद्यापीठ स भेल अछि, जतय हम अपन हाई स्कूल कम्पीट केलहुं, तेकर बाद उच्च शिक्षा लेल दरभंगा आबी गेलहुं।
प्रश्न – मधुबनी मे संस्थान क कमी छल या कोनो खास गप जे अहाँ कए दरभंगा दिस आबय लेल मजबूर क देलक।
उत्तर – मधुबनी मे संस्थानक कमी त अछि। दोसर मिथिला विश्वविद्यालय क नाम बहुत सुनने रही, ताहि लेल बेसी उत्सुक रही एहि मे पढबा लेल। दोसर मैथिली क प्रति हमरा अनुराग बच्चे स छल।
प्रश्न – तैयारी की कोना भेल, कतए स तैयारी केलहुं।
उत्तर – स्नातक क बाद दिल्ली चल गेलहुं आ शुरू स सिविल सेवाक तैयारी मे लागल रहलहुं। दिल्ली मे मुखर्जी नगर मे डेरा लेने रही।
प्रश्न – तैयारी करबा काल कोन गप क ध्यान बेसी राखल।
उत्तर – हमर हिसाब स बेसी टेस्ट बुक पढबा स कोनो फायदा नहि होइत अछि। सबस पैघ गप इ जे अहां ओतबा पढू जेकरा नीक जकां बुझि सकू। दस टा किताब पढला स बढ़िया अछि जे एकटा किताब दस बेर पढू, संगहि हम स्वाध्याय क बेसी महत्त्व दैत छी, हमरा विचार स शिक्षक खाली मार्गदर्शन करैत छथि, ओ बाट नहि खोली या बना सकैत छथि। इ काज अहां कए अपने करबाक अछि।
प्रश्न – इतिहास छोडि मैथिली कोना लेलहुं।
उत्तर – सबस पहिने त मैथिली हमर मातृभाषा छी आ एहि भाषा संग हम बेसी सहज छी। इ सही अछि जे हम इतिहास स स्नातक केने छी आ तीन बेर इतिहास ल कए परीक्षा देने रही, मुदा इतिहास ल कए तीन बेर असफलता क मुंह देखला क बाद हमरा लागल जे अपन मातृभाषा स कियाक नहि एक बेर प्रयास करी। किया कि हमरा इ महसूस भ रहल छल जे मातृभाषा भविष्य क निर्माण क सकैत अछि। एकर बाद हम इ फैसला लेलहुं। इ हमर आखरी प्रयास छल आ हम सफल भ गेलहुं।
प्रश्न – मैथिली त अहां लेल नव विषय छल।
उत्तर – ओना मिथिला विश्वविद्यालय म पढैत पढैत हमर मैथिली स बेसी जुड़ाव भ गेल छल, एहि दौरान मैथिली स हमर बेसी अनुराग भ गेल, पत्राचार मे हम सेहो मैथिली क प्रयोग करैत रही। एहि लेल हमरा मैथिली नव विषय नहि रहल।
प्रश्न – सोमदिन अहां परिणाम आयल आ शुक्रदिन नवका सत्रक परिणाम सेहो आबि गेल। की उम्मीद कैल जाए एहि बेर सेहो मैथिली कए छात्र सफल भेल हेताह।
उत्तर – अवश्य, किया नहि। 2010 क सत्र मे हमरा सब संग कुल 40टा छात्र एहन मुख्य परीक्षा मे छलाह जे मैथिली कए एकटा विषयक रूप मे लेने छलाह। पहिलका सूची मे त 11 गोटे क नाम सामने आबि चुकल अछि, नवका मे एकटा हम छी। एहि सूची मे आओर मैथिली विषय लेनिहार सफल भेल हेताह। हमरा लग आंकडा नहि अछि। सत्र 2011 मे सेहो मैथिली कए विषय बनेनिहार सफलता अर्जित केने हेताह। एखन त क्षेत्रवार लोकक परिचय सामने आबि रहल अछि, विषयवार आंकडा सेहो सामने आउत।
प्रश्न – आगां मैथिली आ मैथिल क उत्थान क लेल कोनो योजना।
उत्तर – निश्चित रूपे। हमर एहि जीवन आ भविष्य मैथिली तय केने अछि ताहि लेल हम मैथिली लेल जेतेक भ सकत करबा लेल सदिखन तैयार रहब। अपन सेवाकाल मे सेहो मैथिली क लेल जे कोनो सहयोग हमरा स भ सकत हम पाछु नहि हटब।
प्रश्न – अहां अपन सफलता क श्रेय केकरा देब।
उत्तर – हम अपन सफलता क श्रेय अपन बाबूजी कए देब। हुनकर प्रयास स हम सफल भेलहुं। तकर बाद हम अपन गुरुजन, मां आ परिवार क सब सदस्य संगे मित्र लोकनि कए सेहो एकर हिस्सा बनायब।
प्रश्न – सिविल सेवा क तैयारी क रहल छात्र लेल कोनो सन्देश।
उत्तर – मातृभाषा भविष्य निर्माण कए सकैत अछि एकरा बिसरब नहि। पढू आ खूब पढू जतबा पढ़ब तेतबा आगाँ बढब, एहि बाट मे मुश्किल खूब आउत मुदा मुश्किल पार करब तखने सिकंदर बनब।
प्रश्न – इसमाद स गप करबाक लेल बहुत बहुत धन्यवाद
उत्तर – अहूँक बहुत बहुत धन्यवाद।
maithili news, mithila news, bihar news, latest bihar news, latest mithila news, latest maithili news, maithili newspaper


text:
अलीगढ़
निर्देशाङ्क: २७°५३′N ७८°०५′E / २७.८८°N ७८.०८°E
अलीगढ़ उत्तर प्रदेश राज्य में अलीगढ़ जिलाक शहर छी। अलीगढ़ नगर अलीगढ़ मुस्लिम विश्व-विद्यालयक कारण विश्व प्रसिद्ध अछि। आर अपन तालक लेल सेहो अलीगढ़ जनपद क खैर, अतरौली, गभाना, इगलास आर कोल तहसीलोंमे विभाजित कएल गेल अछि। अलीगढ़ प्राचीन नाम कोइल आ कोल सेहो कहैत् अछि। अलीगढ़ शहर, उत्तरी भारतक उत्तर-मध्य उत्तर प्रदेश राज्य में अछि। ई दिल्लीक दक्षिण-पूर्व में स्थित अछि। अलीगढ़ भारत क ५५वाँ सबसे बड़ा शहर[१] छी। एकरा पासमे अलीगढ़ नामक एक क़िला अछि।
सन्दर्भ सामग्रीसभ[सम्पादन करी]
- ↑ "Top cities of India by population, Census 2011", अन्तिम पहुँच ७ मई २०१५।


text:
— आभा झा।
भारत के विभिन्न भाग में नव वर्ष अलग-अलग तिथि क ‘ मनाओल जाइत छैक। प्रायः ई तिथि मार्च और अप्रैल के महीना में पड़ैत अछि।अपन मिथिलाक लोक 14 अप्रैल क ‘ जुड़शीतल के रूप में नूतन नववर्ष मनबैत छथि।पंजाब में बैशाखी नाम सँ एहि नववर्ष के मनाओल जाइत छैक। जुड़शीतल या मैथिल नववर्ष या मिथिला दिवस मिथिलाक नववर्षक उमंगक दिन छी।हिंदू समाज में नूतन वर्ष बड्ड धूमधाम सँ मनाओल जाइत छैक। हिंदू पंचांगक अनुसार,
हरेक साल चैत्र माह के पहिल दिन यानी कि नवरात्रि के प्रतिपदा तिथि सँ ही हिंदू नववर्ष आरंभ भ ‘जाइत छैक। हिंदू नववर्षक शुरूआत अखंड भारत के चक्रवर्ती सम्राट विक्रमादित्य( विक्रम सेन परमार) के नाम पर भेल।विक्रमादित्य अपन प्रजा के लेल बेहद न्यायप्रिय शासक छल और अपन प्रजा के हितक रक्षा सेहो करैत छलाह। विक्रमादित्य के जन्म सँ पहिने उज्जैन पर अत्याचारी शक सबहक शासन छल। लेकिन शूरवीर विक्रमादित्य 57 BCE में
शक सब के हरा क ‘ जीतक उपलक्ष्य में नब काल सब के निर्माण केलनि , एकरे हिंदू पंचांग में विक्रम संवत या हिंदू नववर्ष कहल जाइत छैक। एहि नववर्षक प्राकृतिक महत्व सेहो छैक। बसंत ॠतु के आरंभ वर्ष प्रतिपदा सँ होइत छैक जे उल्लास, उमंग, खुशी तथा चारू दिस पुष्प के सुगंध सँ भरल होइत छैक। फसल पकय के प्रारंभ यानी किसान के मेहनतक फल भेटय के यैह समय होइत छैक। नक्षत्र शुभ स्थिति में होइत छैक अर्थात कोनो काज के प्रारंभ करय लेल ई शुभ मुहूर्त होइत छैक। चैत्र शुक्ल प्रतिपदा के एतिहासिक महत्व सेहो छैक। एहि दिन के सूर्योदय सँ ब्रह्माजी सृष्टिक रचना प्रारंभ केने छलाह। प्रभु श्रीराम के राज्याभिषेक के दिन यैह छनि।सम्राट विक्रमादित्य एहि दिन राज्य के स्थापित केने छलाह। शक्ति और भक्ति के नौ दिन अर्थात नवरात्रि के पहिल दिन यैह अछि। स्वामी दयानंद सरस्वती जी एहि दिन आर्य समाजक स्थापना केलनि एवं कृणवंती विश्वमआर्यम के संदेश देलनि। सिंध प्रांतक प्रसिद्ध समाज रक्षक वरूणावतार भगवान झूलेलाल यैह दिन प्रकट भेला।युधिष्ठिर के राज्याभिषेक सेहो एहि दिन भेलनि। सिख के द्वितीय गुरू श्री अंगद देवजी के जन्म दिवस अछि। सुप्तावस्था में पड़ल गाछ जड़- चेतन तत्व गतिमान भ ‘ जाइत छैक। नदी में स्वच्छ जलक संचार होइत छैक। सूर्य-रश्मिक प्रखरता सँ खड़ी फसल परिपक्व होइत अछि।बौरायल आम और कटहर नूतन संवत्सर के स्वागत में सुगंध बिखेरैत अछि।एहि ब्रह्म चैतन्यमय प्राकृतिक वातावरणक लाभ सँ व्यक्तिगत व सामाजिक जीवन में उपवास द्वारा शारीरिक स्वास्थ्य लाभ के संग-संग जागरण, नृत्य-कीर्तन आदि द्वारा भावनात्मक एवं आध्यात्मिक जागृति आनय लेल नूतन नववर्ष के प्रथम सँ ही माँ आद्यशक्ति के उपासनाक नवरात्रि महोत्सव शुरू भ ‘ जाइत छैक। नूतन नववर्ष प्रारंभ के पावन बेला में हमसब एक-दोसर के सत्संकल्प द्वारा पोषित करी कि सूर्यक तेज, चंद्रमाक अमृत, माँ शारदा के ज्ञान, भगवान शिव जी के तपोनिष्ठा , माँ अम्बे के शत्रुदमन सामर्थ्य व वात्सल्य, दधीची ॠषि के त्याग, भगवान श्रीरामचंद्रजी के कर्तव्यनिष्ठा व मर्यादा, भगवान कृष्ण के नीति व योग, हनुमान जी के निःस्वार्थ सेवाभाव, पितामह भीष्म एवं महाराणा प्रताप के प्रतिज्ञा, ब्रह्मज्ञानी सद्गुरु के सत्संग सान्निध्य व कृपा वर्षा ई सब अहाँ सब के सुलभ हो। अपन गरिमामयी संस्कृतिक रक्षा हेतु सामुहिक भजन-संकीर्तन व प्रभातफेरी के आयोजन करी। मंदिर में शंखध्वनि करि क ‘ नववर्षक स्वागत करी।
आभा झा ( गाजियाबाद)


text:
जॉर्नल ऑफ एसियाटिक सोसायटी ऑफ बंगालक अंक संख्या 40, वर्ष 1871 ई. मे पृष्ठ संख्या 102 पर छोटानागपुरसँ प्राप्त तीन टा शिलालेखक सूचना देल गेल अछि। एकर लेखक रखालदास हालदार सूचित करैत छथि जे तत्कालीन छोटा नागपुर जिलासँ बहुत कम संख्यामे शिलालेख भेटबाक कारणें ई जे तीन टा लेख भेटल अछि, से महत्त्वपूर्ण अछि।
- तिल्मी गामसँ भेटल इनारक निर्माणक अछि। ई शिलालेख अकबर नामक कोनो हिन्दू राजाक नामसँ अछि। लेखकक मत छनि जे एतए नागवंशी ठाकुरक शासन रहल अछि। सम्भव थीक जे एही वंशमे किनकहु नाम अकबर छल जे 1737 ई. मे ई इनार खुनओलनि। एहि लेखक भाषा संस्कृत थीक।
- एतए राँचीसँ 5 मील उत्तर-पश्चिम कोणमे स्थित बोरिआ गाममे मदनमोहन मन्दिरक निर्माणसँ सम्बन्धित एकटा छोट शिलालेख सेहो सूचित अछि, जाहिमे 1722 संवत अर्थात् 1695 मे राजा रघुनाथक शासनकालमे लक्ष्मीनारायणक द्वारा मदनमोहनक मंदिर निर्माणारम्भक सूचना देल गेल अछि। वर्तमानमे ई मन्दिर राँचीक बोरिया नामक स्थानमे राँची रेलवे स्टेशनसँ 11 कि.मी. उत्तरमे अवस्थित अछि।
ई आधुनिक भाषाक पद्यमय रचना थीक। पद्यमे रहबाक कारणें एकर भाषा अस्पष्ट अछि
1 श्रीरामसत्य
संवत सतरसई बाईस
वैशाखसुदी दशमीरजनीश
श्रीरघुनाथ नरसेवीराज
लक्ष्मीनारायण ईश्वरमठसाज
एही मन्दिर परिसरसँ दोसर शिलालेख सूचित अछि जे आधुनिक भारतीय भाषाक गद्यमे अछि। लेखक एकर भाषा हिन्दी तथा एकर लिपि देवनागरी मानैत छथि। मुदा ई भाषा निर्धारण एतए विचारणीय अछि।
एकर मूल रूप एहि प्रकारें अछि-
श्री मदन मोहन (नमस)ते
स्वस्ति श्री सम्वत 1722 समय वैशाख सुदी दशमी 10 (सोमा)रके श्री श्री मदन मोहनक मठ दावा देल। आउ सम्वत 1725 समय सावन सुदी दशमी 10 के दरवाजा ओ कोठरी ओ छारदेवाली के दावा देवल तैयार भेल सम्वत 1739 के ताकर लगीत भेल रुपैया हजार 14001 चौदह ईश्वर निमिते जे किछु लागल हय से सत्य हय ताकर हिन्दु भय मठ दरवाजा छारदेवाली ढाहाबय से गाइक रकत पीयय ब्राह्मण मारलेक हत्या गुरु मारलेक हत्या ताक हय मुसलमान भय मठ दरवाजा छारदेवाली ढहावय तो सुअर खाए आखन मारलक ओ पीरक थारा शुअरक हरा डारलक दोष तेहि मुसलमानक (हय) तेवारी लक्ष्मीनारायण भगत ई विनति लिखाय राखल हय कारीगर अनिरुद्धक विनति सांच हय।
एतए क्रियापद देल, गेल, देवल तैयार भेल, लागल, ढाहाबय, पीयय, खाए आदि स्पष्टतः मैथिली भाषाक शब्दावली थीक। हय क्रियापद होए, हुअए इत्यादि प्रचलित क्रियाक प्राचीन रूप थीक। संज्ञा शब्दमे दावा, दरवाजा, कोठरी, छारदेवाली, गाइ, हरा ( हड्डी) आदि शब्द मैथिली थीक। एतए किछु संज्ञा शब्दक विवेचन देल जा रहल अछि-
- सुदी- शुक्लपक्ष, जाहिमे चन्द्रमा बढैत रहथि।
- दावा- दिवालक कातमे ऊँच कए माँटि अथवा ईंटा-पाथरसँ भरल संरचना, जाहिसँ दिवालक कातमे पानि नहिं लागए आ दिवालकें मजबूती भेटैक।
- कोठरी- कोठली, प्रकोष्ठ
- छारदेवाली- छहरदिवाली, चारदिवारी (हिन्दी)
- ताकर- ताक, तेकर (आधुनिक मैथिली), ओकर (सम्बन्ध कारक), मिलाउ- ताक गीत जग चीत चोराओल- गोविन्ददास
- लगीत- लागत (हिन्दी), Cost,
- आखन- आखन शब्दक अर्थ अस्पष्ट अछि। लेखक एकरा आखुण्ड शब्दक तद्भव रूप मानैत छथि आ गुरु अर्थ लगबैत छथि। तदनुसार मुसलमानकें गुरुहत्याक पापक उल्लेख एतए मानैत छथि।
- थारा- थार, पैघ थारी, स्थाली (संस्कृत)
- हरा- हाड़, हाड़ा, हड्डी
एहि शिलालेखमे हिन्दू आ मुसलमान दूनूक लेल सप्पत देल गेल अछि ओ सांस्कृतिक दृष्टिसँ महत्त्वपूर्ण अछि। हिन्दूक लेल निम्नलिखित अछि-
- गाइक रकत पीयय- गाइक रक्त माने खून पीअए। हिन्दूक लेल ई सभसँ पैघ सप्पत थीक।
- ब्राह्मण मारलेक हत्या (ताक हय)- ब्रह्महत्याक पाप लागए।
- गुरु मारलेक हत्या ताक हय- गुरुहत्याक पाप लागए।
मुसलमानक लेल निम्नलिखित सप्पत देल गेल अछि-
- सुअर खाए- सुग्गर खाएब मुसलमानमे ओहिना वर्जित अछि जेना हिन्दूमे गाइक मांस खाएब।
- आखन मारलक (दोष)- गुरुहत्याक पाप
- पीरक थारा शुअरक हरा डारलक दोष- पीरक थारा माने पैघ थारी (थार) मे सुअरक हरा (हाड़, हड्डी) डारब (देब, खसाएब), तकर दोष लागए।
एतए मन्दिरक निर्माणकर्ताक रूपमे लक्ष्मीनारायणक उल्लेख अछि जिनका तेवारी (तिवारी) कहल गेल अछि।
छोटानागपुरक मैथिलीक ई प्राचीन रूप थीक। एही प्रकारक भाषाकें किछु लोक नगपुरिया बोलीक नाम दैत छथि। मुदा एहि उदाहरण सँ स्पष्ट अछि जे ई मैथिलीक दक्षिणी स्वरूपक अन्तर्गत अबैत अछि।


text:
मधुबनी। 22 दिसम्बर। [मिहिर कुमार झा "बेला "] रहिका सेंट्रल को-ऑपरेटिव बैंक लिमिटेड मधुबनी केँ 108म स्थापना दिवस मधुबनी मुख्य शाखा केर अलावा बाबूबरही शाखा मे सेहो खूब धूम -धाम सँ मनाओल गेल।
एहि अवसर पर बाबूबरही शाखा प्रबंधक विकाश कुमार झा कहलनि कि रहिका सेंट्रल को-ऑपरेटिव बैंक लिमिटेड मधुबनी बैंक 108म स्थापना दिवस मना रहल अछि। एहि मौका पर बैंक केँ सभ कर्मचारी आओर अधिकारी लोकनि नीक सँ नीक ग्राहक सेवा प्रदान करबाक शपथ लेलनि। ऐहिक संगे संह अप्पन आसपास साफ सफाई राखब आओर कन्या भ्रूण हत्या रोकबाक सभकियो विशेष शपथ लेलनि। एहि अवसर पर एलडीएम एम.एस अख्तर आओर डीडीएम नाबार्ड राजेश अग्रवाल केर संग रहिका सेंट्रल को-ऑपरेटिव बैंक लिमिटेड केँ प्रबंध निदेशक अजय भारती समेत सभ अधिकारी, कर्मचारी आओर शाखा मे आयल ग्राहक सभ मौजूद छल।


text:
पटना, दिसम्बर १, २०१५. मैथिली जिन्दाबाद!!
मिथिलाक एकटा नामी-गिरामी सपुत – समाजसेवी – नेतृत्वकर्ता – छात्र जीवन सँ बाम आन्दोलनक एकटा हस्ती आ करीब १५ वर्ष धरि अपन गामक मुखिया – हाले राष्ट्रीय लोक समता पार्टीक टिकट पर मधुबनीक हरलाखी विधानसभा क्षेत्रसँ विजयी विधायक बसंत कुशवाहा केर दुखद निधन केर खबैड़ अछि।
हालहि संपन्न त्रिदिवसीय मिथिला विभूति स्मृति पर्व समारोह दरिभंगा मे सहभागिता दैत स्व. कुशवाहा इच्छा व्यक्त केने छलाह जे ओ विधानसभा मे मैथिली मे शपथ लेता आर अपन मातृभाषा केर सम्मान केँ बढेता। एतबा नहि, ओ कहने छलाह जे मिथिलाक्षेत्रक उपेक्षाक विरुद्ध संघर्ष करता आर क्षेत्रक विकास मे कोनो कसैर नहि रखताह। आर, निज शपथ खेबाक दिन भोरे मे हुनक दुखद निधन हेबाक शोक-समाचार चारूकात पसैर गेल। समूचा राज्य मे हुनका सनक नेतृत्वकर्ताक मृत्युक खबैड़ स्तब्ध करऽवला भेल। खासकय मैथिली-मिथिला जगत् मे एहेन महान् सपुत आ संघर्षशील-कर्मठ नेतृत्वकर्ताक निधन तऽ मानू जेना अनाथ बनबयवला भेल।
सामाजिक संजाल पर सेहो हुनक मृत्युक समाचार आगि जेकाँ पसैर गेल। परिचित-अपरिचित अनेकानेक अभियानी ओ जनमानस केर आम जनता हुनक मृत्यु पर शोक प्रकट करैत देखेलाह। मिडिया मे ई समाचार सेहो हेडलाइन्स मे रहल।
काल्हिये ओ पटना पहुँचल छलाह। राति मे छाती मे दर्दक शिकायत केला पर पीएमसीएच मे भर्ती करायल गेलनि। मुदा होनी केँ किछु आरे मंजूर छल – हुनक आजुक दिन कतेको वर्षक ओ सपना पूरा होमयवला छल जे ओ विजेता विधायक बनिकय विधानसभा मे मातृभाषा मैथिली मे शपथ ग्रहण करितैथ, तहिये काल हुनका अपन ग्रास बनाकय समूचा मिथिलावासी केँ लिल्लोह कय देलक।
आइ हुनकर शव केर अन्तिम दर्शन व श्रद्धांजलि अर्पण करबाक लेल पार्टी मुख्यालय पर राखल गेल छल। जतय मुख्यमंत्री नीतीश कुमार सहित अनेकानेक नेतागण व पार्टीक अन्य नेता लोकनि हुनका श्रद्धांजलि अर्पण कएने छलाह। बाद मे हुनकर शव केँ मातृभूमि मिथिलाक निज गाम उत्तरा आनल गेल जतय पूर्ण राजकीय सम्मानक संग हुनक अन्त्येष्टि कैल जेबाक छल।
अस्पताल द्वारा जारी कैल विज्ञप्तिक मुताबिक राति भैर हुनकर हालत नाजूक बनल रहल, भरपूर प्रयासक बादो हुनका नहि बचायल जा सकल। पारिवारिक स्वजन आदिक शोकावस्था अवर्णनीय अछिये, समूचा क्षेत्र मे हुनक दुखद मृत्यु सँ शोक-लहैर पसैर गेल अछि। विदित हो जे हालहि संपन्न बिहारक चुनाव मे रालोसपा केर कुल दुइ विधायक केँ जीत भेटल छलनि, जाहि मे एक स्व. बसन्त कुमार कुशवाहा छलाह।
मैथिली जिन्दाबाद परिवार केर तरफ सँ विनम्र श्रद्धांजलि!!


text:
नेपालक आन्दोलन पर विचार मंथन – सन्दर्भ मैथिल बुद्धिजीवीक मधेशी पहिचान प्रति स्वीकार्यता या मैथिल पहिचान लेल संघर्ष
नेपाल मे संविधान घोषणा होयबाक आखिरी पहर आबि गेल छैक। सरकारक प्रवक्ता लोकनिक मानल जाय तऽ यैह महीना भाद्र केर अन्त धरि संविधान घोषणा कय देल जायत। नव नेपाल संघीय प्रदेशक अवधारणा सहित संविधान बनाकय मस्यौदा प्रस्ताव पर जनभावना संकलित करैत संशोधित रूप – अन्तिम रूप पर बहस कय रहल अछि।
हाल घोषित सीमांकन मे मिथिलाक्षेत्र केर भूगोल केँ पौराणिक ऐतिहासिक साक्ष्यक आधार पर प्रदेश दुइ कहि नामकरण लेल प्रादेशिक सभा केर निजी अधिकार लेल छोड़ि देल गेलैक अछि। परञ्च मधेशवादी राजनीतिक दल तथा मधेशी जनताक एकजुटता आइयो शासकवर्ग सँ ‘समग्र मधेश एक प्रदेश’ यानि मेची सँ महाकाली धरिक मधेश पट्टी केर एक स्वायत्त प्रदेश लेल माँग जोर पकड़ने छैक, आइ लगातार सातम दिन मधेश मे बन्द-हड़तार जारी छैक। संभव छैक जे कोनो बेर फेर नव घोषणा सरकारक तरफ सँ मधेश केर आन्दोलन केँ संबोधन करबाक लेल भऽ सकैत छैक।
यदाकदा एकटा प्रश्न उठैत रहैत छैक जे मैथिल पहिचानधारी – यानि मिथिला-मधेशक वासिन्दा आ खासकय एतुका बुद्धिजीवी मधेशी पहिचान पेबाक लेल प्रयत्नरत अछि आ कि मैथिल पहिचान केँ स्थापित करबाक चाहत रखैत अछि। मिथिमिडिया केर संपादक रूपेश त्योथ एहि पर अपन राय दैत लिखैत छथि जे मैथिल बुद्धिजीवी कन्फ्युज लगैत छथि। परन्तु वास्तविकता परिस्थिति मुताबिक किछु आरे छैक। मैथिल बुद्धिजीवी लोकनि मधेश पर कन्फ्युज नहि छथि, बल्कि पहाड़ी शासक वर्ग द्वारा देल गेल औपनिवेशिक पहिचान केँ स्वीकार करैत मैथिल मधेशी कहेनाय स्वीकार कएने छथि। आरो भीतर प्रवेश केला पर पता चलैत अछि जे पहाड़ी शासक सौंसे तराई पट्टी जे भारतक सीमा सँ लगैत छैक, जाहि पट्टी पर पहाड़ी शासक केर अधिकार सुगौली संधि सँ अंग्रेज द्वारा भेट गेलैक, तेकरा मधेश कहैत छलैक, ओतय बसोवास कएनिहार केँ मधेशी।
विगत २० वर्ष सँ नेपाल मे राजनैतिक अवस्था मे परिवर्तन लेल विभिन्न प्रकारक संघर्ष चललैक, २५० वर्षक पुरान राजसंस्था केर अन्त भेलैक, आ आब राजतंत्रिक प्रजातांत्रिक मुलुक सँ संघीय लोकतांत्रिक गणतंत्र नेपाल केर रूप मे उदित भेलैक अछि, जाहि मे संपूर्ण मधेश आ मधेशीक उत्पीड़ण युग अन्त कय पहिचान सहितक संघीय मधेश प्रदेश निर्माण केर पैघ माँग छैक। पहाड़ी शासक वर्ग एना सौंसे मधेश पर मधेशीक हक-अधिकार सौंपब देशक विखंडन होयब मानि मिश्रित संस्कृति आ भूगोल केर देश मे उत्तरे-दक्षिणे प्रदेशक निर्धारण करैत अपन वर्चस्व केँ बरकरार राखबाक आन्तरिक मनसा सँ समाधान निकालबाक लेल चेष्टा कय रहलैक अछि, तऽ मधेशवादी राजनीतिकर्मी मधेश प्रदेश अलगे बनबैत स्वायत्तशासन केर बात कय रहलैक अछि। यैह द्वंद्व मे मधेश क्षेत्र सशक्तरूप सँ ब्रान्डेड आ स्थापित भेलैक, जेकरा महज ‘मैथिल’, ‘भोजपुरी’, ‘अबधी’, ‘थारू’, ‘राजवंशी’, ‘दलित’, ‘मुसलमान’ आदिक उप-पहिचान सँ दबौनाय संभव नहि प्रतीत होइत छैक। मधेशक विशालता कोनो उपक्षेत्रीय पहिचान सँ ऊपर छैक। एहि मे कतहु दुइ मत नहि।
मुदा पहाड़ी शासकवर्गक जिद्द आ मधेशवादीक जिद्द कतहु न कतहु देश मे एहेन तनाव उत्पन्न कय रहलैक अछि जेकर सच पूछू तऽ आवश्यकता छहिये नहि। नेपाल एक तऽ ओहिना भौगोलिक रूप सँ छोट मुलुक, ताहि मे मधेश समान बहुसांस्कृतिक-बहुभाषिक-बहुपहिचानक प्रदेश केँ एक करब आ ठीक तहिना बहुसांस्कृतिक-बहुभाषिक-बहुपहिचानक पहाड़ प्रदेश केँ पूब सँ पच्छिम धरि एक करब आ तहिना हिमाली प्रदेश केँ एक करब अवैज्ञानिक आ अदूरदर्शी हेतैक, ई मानल बात छैक।
ताहि हेतु, उत्पीड़ण केँ दूर करबाक उद्देश्य केँ सर्वोपरि मानैत बहुप्रदेशक अवधारणा आनैत नेपाल मे संघीयता केँ स्थापित करब जरुरी छैक। स्वायत्तशासी प्रदेश बनेबाक बात सही छैक, लेकिन मुलुक केर संप्रभुता आ अखंडताक रक्षा लेल केन्द्रक अधिकार, राष्ट्रपति शासनक अधिकार आ देशक सब प्रदेशक नागरिक लेल डोमिसाइल नागरिक अधिकार केर सुनिश्चितिक उपाय सहित सशक्त संविधान केँ अन्तिम रूप देबाक आवश्यकता छैक। एहि लेल उपक्षेत्रीय मधेशी पहिचानक आधार पर कम सँ कम तीन आ बेसी सँ बेसी चारि प्रदेश, मिथिला, भोजपुरा आ अबध तथा थरुहट तथा पहाड़ एवं हिमाल जोड़िकय कुल चारि प्रदेश, यानि संपूर्ण मे आठ राज्य (प्रदेश) संग नव नेपाल गणराज्य बनेला सँ दीर्घकालीक समाधान आ शान्तिक स्थापना हेतैक ई हमर व्यक्तिगत सोच अछि।
सच मे, मिथिला बिना तऽ संघीय संरचना नेपालक स्थापित करब संभवो नहि छैक, कारण मिथिलाक ऐतिहासिकता एहेन अकाट्य आधार छैक जे समस्त नेपाल केँ ठाढ करय मे सब दिन सहयोगीक भूमिका खेलेने छैक, मधेशक माँग सेहो यैह मिथिला सँ उठल छैक आ संघीयताक माँग सेहो एहि मिथिलाक देन छैक नेपाल मे। तखन मिथिला केँ लोप कय संघीयताक स्थापना नेपाल मे अकल्पनीय छैक।


text:
पटना। सरकारी जमीन पर कब्जा करबाक प्रयास मे बनल मंदिर सब कए तोडबाक प्रक्रिया सरकार शुय क देलक अछि। पटना हाईकोर्ट सेहो सरकार कए एहि लेल आदेश देलक अछि। हाइकोर्ट पथ निर्माण विभाग कए अदालतगंज भ कए अशोक सिनेमा हाल क सामने जा रहल सड़क पर बनल शिवमंदिर आ अन्य अवैध संरचना कए हटेबाक आदेश देलक अछि। कोर्ट क मुताबिक शिवमंदिर सरकारी जमीन कए कब्जा करबा लेल बनाउल गेल अछि आ एहि कारण स इ सड़क संकीर्ण भ गेल अछि। कोर्ट क आदेशक बाद बिहार लोक भूमि अतिक्रमण अधिनियम 1956 क अन्तर्गत पटना सदर क अंचल अधिकारी राजधानी मे छहटा मंदिर कए नोटिस जारी क शीघ्र स शीघ्र जमीन खाली करबाक आदेश देलथि अछि।
अंचल अधिकारी अपन नोटिस मे कहला अछि जे सरकारी भूमि पर अवैध रूप स मंदिर बनाकए अतिक्रमण कैल गेल अछि। ताहि लेल मंदिर कए शीघ्र स शीघ्र हटा लेल जाए। अंचल अधिकारी दिस स बोरिंग रोड चौराहा स्थित शिव मंदिर, बोरिंग कैनाल रोड स्थित पंचमुखी महावीर मंदिर, बोरिंग कैनाल रोड आ सहदेव महतो मार्ग क मोड़ पर स्थित काली मंदिर, मीठापुर बस स्टैंड आ चाणक्या विश्वविद्यालय क मोड़ पर स्थित मंदिर, चिरैयाटांड आरओबी क नीचा दक्षिण कात बनल मंदिर आ बहादुरपुर आरओबी क उत्तरी रोड क कात मे बनल मंदिर कए सेहो नोटिस जारी कैल गेल अछि। एहि सब मंदिर क पुजारी आ व्यवस्थापक स शीघ्र कारणपृच्छा दायर करबा लेल कहल गेल अछि।
ज्ञात हुए जे अदालतगंज स्थित मंदिर कए पहिनो पथ निर्माण विभाग हटेबाक प्रयास केने छल मुदा तखन मंदिर क पुजारी क कहब छल जे मंदिर, ट्रस्ट क जमीन पर बनल अछि। कोर्ट मे सुनवाई क दौरान कहल गेल जे रास्ता पर अवरोध उचित नहि अछि, एहि स आम लोक कए दिक्कत होइत अछि। एहि तर्क क संग कोर्ट मोहन प्रसाद क याचिका निष्पादित क देलक।
maithili news, mithila news, bihar news, latest bihar news, latest mithila news, latest maithili news, maithili newspaper


text:
मुंबई। 23 नवम्बर। [जितमोहन झा (जितू)] हिंदू पंचांग केर मुताबिक मार्गशीर्ष माह केर शुक्ल पक्षक पंचमी कए विवाह पंचमी मनाओल जायत अछि। एहेन मान्यता अछि कि पंचमी केर दिन भगवान श्री राम आओर मैया सीता केर विवाह भेल छल। ऐहिक लेल विवाह पंचमी कए भगवान श्री राम केर विवाहोत्सव केर रुप मे मनाओल जायत अछि।
पौराणिक कथा केर मुताबिक मानल जायत अछि कि मैया सीता राजा जनक केर पुत्री छली जे मिथिला राज्य केँ राजा छलाह, ऐहिक लेल ई पर्व उत्साहक संग अयोध्या आओर जनकपुरी यानि नेपाल मे मनाओल जायत अछि। हिंदू धर्म केर मुताबिक एहि दिन भगवान श्री राम आओर मैया सीता केर विवाह करायब शुभ मानल जायत अछि। एहि परख विवाह पंचमी केर पर्व आय 23 नवंबर क' अछि। एहि पर्व केर तैयारी जनकपुर आओर पश्चिमी उत्तर प्रदेश केर प्रमुख मंदिर सभमे पछिला एक सप्ताह सँ कायल जे रहल अछि।
विवाह पंचमी दिन श्रद्धा सँ भगवान श्री राम आओर मैया सीता केर पूजा केला सँ एहि तरहक वरदान भेट सकैत अछि
- यदि किनको विवाह मे बाधा आबैत अछि तेँ ओ बाधा दूर भ' जायत अछि।
- मनपसंद विवाह केर वरदान सेहो भेटैत अछि।
- वैवाहिक जिनगी केर समस्या सभक अंत सेहो भ' जायत अछि।
- यदि किनको विवाह मे बाधा आबैत अछि तेँ ओ बाधा दूर भ' जायत अछि।
- मनपसंद विवाह केर वरदान सेहो भेटैत अछि।
- वैवाहिक जिनगी केर समस्या सभक अंत सेहो भ' जायत अछि।


text:
बिहार विद्यालय परीक्षा समिति... बोर्ड के परीक्षा मे आब अंग्रेजी अनिवार्य होएत. फैसला ल लेल गेल अछि. लागू कहिआ सं होएत एहि पर किछ नहि कहल जा सकैत अछि. ओना कोशिश भs रहल अछि जे अगिला साल सं एकरा लागू करि देल जाए. मुदा बिहार मे जे पढ़ाई के हाल अछि ओकरा देखैत एहि पर संदेह लगैत अछि जे ई अगिला साल सं लागू भ पाएत. बिहार बोर्ड मे अखन अंग्रेजी कंपल्सरी नहि अछि. अंग्रेजी मे फेल करला पर परीक्षा रिजल्ट पर कोनो असर नहि पड़ैत अछि.
एहि कदम के जतय किछ लोक समर्थन करि रहल छथिन्ह ओतय किछ लोक कंपल्सरी करय के खिलाफ छथिन्ह. बिहार मे अगर अंग्रेजी अनिवार्य करि देल जाएत अछि त सभ स बड़का दिक्कत पढ़ाई के भs जाएत. जखन परीक्षा पास करनाय अनिवार्य भ जाएत त विद्यार्थी के जोर अंग्रेजी पर सेहो रहत. मुदा अखन बिहार मे अंग्रेजी पढ़ाबय लाएक ढंग के टीचर नहि छथिन्ह. एहि बातक खुलासा 12 जिला मे कराएल गेल सर्वे मे सेहो भेल अछि. सर्वे मे ई पाएल गेल जे अंग्रेजी विषय के पढ़ाबय वाला शिक्षक खुद अंग्रेजी नहि बोलि पाबय छथिन्ह. कइटा स्कूल एहन अछि जतय दोसर विषय के गुरुजी अंग्रेजी के क्लॉस सेहो लय छथिन्ह.
बोर्ड करला के बाद आगां के पढ़ाई-लिखाई के लेल छात्र के बिहार सं बाहर जाए पड़य छनि. मुदा अंग्रेजी माध्यम सं पढ़ाई नहि करला के कारण हुनका दिक्कत के सामना करय पड़य छनि. बिहार के विद्यार्थी मैथ...साइंस मे नीक नंबर लाबय छथिन्ह मुदा अंग्रेजी मे पिछड़ि जाए छथिन्ह. ई बात बिहार सं बाहर बंगलौर... दिल्ली... पुणे आओर दोसर ठाम जाs क पढ़य वाला विद्यार्थी सभ नीक सं जानैत छथिन्ह. कोनो नौकरी के बात होए तखनो अंग्रेजी वाला हिंदी वाला पर भारी पड़ैत अछि. आई-काल्हि सभ किछ कंप्यूटर सं होएत अछि आओर किछिए ठाम काज हिंदी सं होएत अछि. सभ काज अंग्रेजीए माध्यम सं होएत अछि. ताहि लेल जतेक जल्दी सं अंग्रेजी सीख लेल जाए नीक रहत.
ओना सरकार के कहनाय अछि जे बदलैत वक्त के अनुसार लोक के लेल अंग्रेजी जरूरी अछि. आजुक युग मे जतय पूरा दुनिया एकटा गाम-घर जकां भ गेल अछि. एक दोसरा सं सम्पर्क मे बनल रहल लेल...एक दोसरा के जानय-बुझय लेल दुनिया भर मे एकमात्र सम्पर्क भाषा अंग्रेजी अछि. आब देखु कि होएत अछि. अहां सभ के कि लगैत अछि. अंग्रेजी अनिवार्य होबाक चाही आ नहि ? आ पहिने के तरह सिर्फ पढ़ाई होए कंपल्सरी नहि होए ? अपन विचार लिखब.


text:
दिल्ली मे दोसर बेर मैथिली लिटरेचर फेस्टिवल
जानकीजीक कृपा सँ चारूकात परमानन्द बरैस रहल अछि
मुद्दई लाख बुरा चाहे तो क्या होता है, होता वही है जो मंजूरे खुदा होता है – एहि कहाबत केँ पूर्णता पबैत देखि सकैत छी
मैथिली लिटरेचर फेस्टिवल केर भव्य शुरुआत भेल अछि। स्वयं जानकीजीक कमान्ड मे सब किछु आयोजित होइत देखलहुँ। बिपरीत परिस्थिति मे जेना-तेना अपन प्रतिबद्धताक रक्षा लेल मैथिली लेखक संघ आ आम मैथिल समाज एकजुटता देखा रहला अछि। चूँकि मैथिली लिटरेचर फेस्टिवल केर आयोजन मे कोनो तरहक सरकारी कोष पर निर्भरता राखब जरूरी नहि छैक, परञ्च पिछला २०१८ सँ मैथिली भोजपुरी अकादमी द्वारा एहि मे आर्थिक सहयोग करैत सह-आयोजकक भूमिका निर्वाह कयल जेबाक कारण एहि वर्ष २०१९ मे सेहो मुख्य आयोजक एहि भरोसे रहल जे आर्थिक सहयोग लेल अकादमी अपन भूमिका निर्वाह करबे करत जे अन्तिम समय मे आबि कतिपय कारण सँ नहि भऽ सकल छैक एखन धरि।
आइ दोसर दिनक कार्यक्रम पुनः ससमय आरम्भ होयत। १० बजे सँ सोशल मीडिया आ मैथिली नामक सत्र मे हमहुँ विमर्शीक तौर पर सहभागिता देब। तहिना भाषा आ साहित्यक कइएक महत्वपूर्ण विधा पर एक सँ बढिकय एक विद्वान वक्ता लोकनि अपन मत सत्रवार चर्चा मे देथिन। संध्याकाल झमटगर कवि सम्मेलन होयत। आब आइ आ काल्हिक आयोजन बाकी अछि जे काल्हिये जेकाँ सुनियंत्रित ढंग सँ सम्पन्न होयत। जे दर्शक-श्रोता उपस्थित रहैत छथि ओ सब परमानन्द मे डूबल रहैत छथि। जिनका जे चाही से एहि फेस्टिवल मे भेटैत छन्हि। एहि बेर ताम-झाम अर्थात् मेला आ मनोरंजनक विकल्प सिमटल रहबाक कारणे बहुत लोक केँ आनन्द नहि आबनि, मुदा तैयो सभागारक बाहरी गैलरी मे सभक मिलान होइत देखल जा रहल अछि।
दिल्ली मे कइएको संस्था छैक जे मैथिली भाषा आ मिथिला संस्कृतिक संग मैथिल लोकसमाज, लोकपरम्परा, लोक सँ जुड़ल विभिन्न पक्ष पर आधारित अनेकों तरहक सामूहिक आ संगठित काज सब करैत रहैत अछि। एतय शिक्षा क्षेत्र यथा दिल्ली विश्वविद्यालय आ जेएनयू जेहेन उच्च प्रतिष्ठित शैक्षणिक संस्थान मे कार्यरत कइएक प्राचार्य-प्राध्यापक लोकनि सेहो छथि जिनका नजदीक सँ देखबाक आ सुनबाक अवसर एहि तरहक आयोजन मे देखि पबैत छी। मुदा मैथिली लेखक संघ केर अपन संगठनक कोनो स्वरूप एहि दिल्ली मे नहि रहि जेबाक मुख्य कमजोरीक कारण एकमात्र महासचिव केर प्रवासक्षेत्र दिल्ली मे किछेक कर्मयोगी आ समर्पित संगी-सहयोगीक बल सँ ई आयोजन करबाक अदम्य साहस आखिरकार दिल्ली वला रंग मे एकरा नहि रांगि पबैत छथि।
यदि दिल्लीक प्रत्येक संघ-संस्था केँ मुख्य आयोजक ‘मैथिली लेखक संघ’ केर सदस्यता आ जिम्मेदारी देल जेतनि तँ संभवतः कार्यक्रमक प्रखरता आ व्यवस्थापन मे आर विलक्षणता देखायत। ओना बकौल महासचिव विनोद कुमार झा ऊर्फ सरकार, दिल्लीक लोक केँ बेर-बेर विनती कयलाक बादहु ओ लोकनि उचित जबाब तक समय पर नहि दैत छथि, जे काफी निराशा बढबयवला होइत अछि आर एहि कारणे आयोजन लेल निर्भरता एकटा राजकीय संस्था (अकादमी) आदि पर बनल रहैत अछि। निर्भरता बनल रहैत छैक गोटेक सक्षम-समृद्ध आ सौहार्द्र देखौनिहार व्यक्ति आ संस्था पर – जे ई लोकनि अवश्ये अपन कर्तव्य निभेता। तथापि समन्वय लेल दिल्ली मे तुरन्त सब किछु संभव नहि छैक।
ओनाहू ई राष्ट्रीय राजधानी क्षेत्र थिकैक, एतय सँ देशक राजनीति संचालित होइत छैक, ताहि मे मैथिल जनसमुदाय केर अधिकांश लोक भले मजदूरी आ श्रमिक वर्गक अछि मुदा जे कनेक सबल-सामर्थ्यवान अछि ओ सब अपनहि फुचफुच्ची मे आकंठ डूबल रहैछ। ओकरा ११८ बेर अनुरोध करबय, नाम लेबय, पाछाँ पड़बय, कि-कि करबय, पैरवी लगबेबय, ओकर स्वार्थ आ हित केर पोषण करबय…. तखन जाय केँ कहीं ओकर मोन डोलि जाय आ अहाँक संग काज करय मे आगाँ आबि जाय… नहि तँ देवता जेकाँ १०८ बेर नाम लय अहाँ जप करिते रहि जायब, फलीभूत कहियो नहि होयत, हमर अनुभव यैह रहल अछि। एतय बेसी लोक अपना लेल आयल अछि, मैथिली-मिथिलाक हित लेल फुर्सत कम छैक लोकक पास।
समग्र मे, मैथिलीक काज स्वयं पराम्बा जानकीजीक काज सदृश देखल अछि। अपन किछु वर्षक सक्रिय अभियानक क्रम मे ई अनुभव कयल अछि जे अहाँ पूर्ण समर्पण आ मनोयोग सँ काज करू, बाकी सबटा जानकीजी अपने करथिन…. यैह एतहु सच भऽ रहल अछि। सब किछु हेतैक, बढियां सँ हेतैक। आउ, भेटी आइ अपन सत्र आ आनहु सत्रकाल मे। बहुत किछु सुनबाक, बुझबाक आ गुनबाक अवसर भेटि रहल अछि। अपन मैथिली आ मिथिला एहिना सब दिन नव-नव ऊँचाई प्राप्त करय, हमर एहि सँ बेसी कोनो कामना नहि। जय मिथिला – जय जानकी!
मैथिली जिन्दाबाद!!
हरिः हरः!!


text:
टीम समदिया
दरभंगा। राज्यसभा क उपसभापति व प्रख्यात पत्रकार हरिवश कहला अछि जे महात्मा गांधी क जीवन दर्शन हर युग में प्रासंगिक रहत। आइ जखन दुनिया कए बचेबाक बाट ताकल जा रहल अछि त गांधी असगर विकल्प क रूप मे दुनियाक समझ ढार छथि। हुनकर विकास मॉडल मे विश्व कए बचेबाक क्षमता अछि आ जे हुनका नहि पढलक, देखलक आ बुझलक ओ सहो हुनकर देखाउल बाट पर चलबाक गप दोहरा रहल अछि। इ साबित करैत अछि जे दुनिया कए बचेबा लेल दुनिया मे गांधी क कोनो विकल्प नहि अछि।
श्री हरिवंश सोमदिन कामेश्वरनगर क नरगौना परिसर स्थित जुबिली हॉल मे इसमाद क 10 साल पूरा भेला पर आयोजित आचार्य रमानाथ झा हेरिटेज सीरीज क अंतिम व्याख्यान मे ‘गांधी ही विकल्प’ विषय पर विष्णु कांत झा स्मृति व्याख्यान द रहल छलाह।
हरिवंश कहला जे ग्लोबलाइजेशन क दौर मे खतरा सेहो ग्लोबल होइत जा रहल अछि। पहिने दुनिया विचार स चलैत छल, मुदा आब आब टेक्नोलॉजी स चलि रहल अछि। औद्योगिक क्रांति क बाद ग्लोबल वार्मिंग क कारण बाढ़, भूकंप, ग्लेशियर क पिघलब, पीबा लेल जल, स्वच्छ हवा आदि क कमी पैघ समस्या बनि चुकल अछि। जनसंख्या क संगहि भौतिक सुख-सुविधा बढ़ैत जा रहल अछि। समस्या एहन जे कम हेबाक बदला मे भीषण भ चुकल अछि। आर्थिक विकास क दौड़ मे विश्व विनाश क कगार पर ढार अछि। अगिला पीढ़ी क जीवन सुरक्षित रख पायब चुनौती बनैत जा रहल अछि। वैज्ञानिकक साफ कहब अछि जे कार्बन कए कम नहि कैल गेल त दुनिया तबाह भ जायत।
हरिवंश महान वैज्ञानिक स्टीफन हॉकिंस क चर्चा करैत कहला जे वो एकटा वैज्ञानिक छलाह, मुदा तखनो गांधी क मानवता क सिद्धांत क तहत जनसंख्या वृद्धि, जल संकट, जलवायु परिवर्तन आओर बीमारीक इलाज लेल मिल-जुल कए काज करबाक सिद्धांत कए स्वीकार केलथि। स्टीफन हॉकिंस कहला अछि जे हमरा लग दुनिया कए नष्ट करबाक हथियार त अछि मुदा लेकिन विश्वव्यापी समस्या स निबटबाक कोनो उपाय नहि अछि। ओ एहि स बचबा लेल उपाय सेहो बतेलाह अछि। ओ कहला जे वैज्ञानिक कए आगू आबि कए बतेबाक चाही जे विकास लेल बेहतर पर्यावरण क जरूरत होएत।
हरिवंश कहला जे आइ दुनिया मे 720 करोड़ लोक रहैत अछि। जखनकि धरती क प्राकृतिक संपदा महज 200 करोड़ लोक लेल सीमित अछि। भारत क आबादी 2030 मे 130 करोड़ होएत जखनकि भारत लग दुनिया क महज 2.1 प्रतिशत भू-भाग अछि। आबादी क अनुसार फिलहाल हम दुनिया क 17 प्रतिशत आबादी छी। अनुमान क अनुसार पानी, पेट्रोल, कोयला सन संसाधन महज 47 साल तक चलत। एहन मे बढ़ैत आबादी लेल खाद्यान्न आ अन्य संसाधन कतए स आउत।
ओ कहला जे महात्मा गांधी विकास क जाहि मॉडल क कल्पना केने छलाह ओहि मे भौतिक विकास स बेसी मानसिक शांति पर ज़ोर छल। गुलामी क पहिल जंजीर भौतिक सुख होइत अछि। गांधी की आर्थिक नीतिक चर्च करैत हरिवंश कहला जे हुनकर आर्थिक मॉडल मे लोक आर्थिक रूप स स्वतंत्र होइत छल। आइ दुनिया पूंजीवाद क चंगुल मे फंसल अछि, गांधीक आर्थिक नीति ओहि समय मे भारत समेत दुनिया क कईटा देश कए गुलामी स मुक्त हेबाक बाट देखेने छल।
ओ कहला जे देश जखन आज़ाद भेल तखन गांधी स पत्रकार पूछने छल जे भारत कए विकास क ब्रिटेन मॉडल होएत बा कोनो आओर मॉडल अहां लग अछि। तखन गांधी ब्रिटेन क विकास मॉडल कए खारिज़ क देने छलाह। गांधी कहने छलाह जे आइ ब्रिटेन क आबादी महज एक करोड़ अछि। ओ दुनिया क कईटा देश कए गुलाम बनाकए ओहिठाम क संसाधन छीन लेलक। भारत क आबादी आज़ादी क समय 30 करोड़ अछि, अगर भारत ब्रिटेन क विकास मॉडल पर चलत त ओकरा देश नहि बल्कि ग्रह आ आकाशगंगा तक कए गुलाम बनेबाक जरुरत पडत।
गांधी एकटा पत्र एहि संबंध मे नेहरू कए लिखने छलाह जाहि मे वो कहने छथि जे भारत क विकास मॉडल ओ अछि जाहि मे जनता कए आत्मनिर्भर बनेबाक क्षमता हो। जाहिमे गाम मे लोक खेती करै, पशुपालन करै, सहकारिता कए अपनाबै। शहर में औद्योगीकरण ककरो अधिकार आ पयार्वरण कए क्षति पहुंचा कए नहि हो। गांधी 1928 मे कहला जे आधुनिक सभ्यता क विशेष चरित्र इच्छा क अनंत बहुतायत अछि। बर्धा क आश्रम मे उल्लेखित गांधीक संदेश मे एकरा गांधी पागल दौड कहने छथि। हम बहुत फोटो खींचेबाक इच्छुक नहि रहैत छी, मुदा बर्धा मे हम ओहि संदेशक आगे ढार भ फोटो खींचेबाक इच्छुक भेल रही।
हरिवंश कहला जे आजुक वैज्ञानिक दुनिया कए प्रकृति दिस लौटबा लेल आग्रह क रहल छथि। ओ भले गांधी कए नहि जानैत हो मुदा गांधी जे बहुत पहिने सावधान क गेल छथि वैह बता रहल छथि। ओ कहला जे आइ विचार नहि बल्कि दुनिया कए तकनीक बदलि रहल अछि। इ ठीक नहि अछि। अगर अगिला सदी मे मानव समाज कए पहुंचेबाक अछि त गांधी असगर विकल्प छथि। अपन एक घंटा क संबोधन में करीब दू दर्जन स बेसी स्रोत क उल्लेख करैत हरिवंश कहला जे दुनिया मे एहि धरती कए बचेबा लेल जे जतए जेना कहल जा रहल अछि ओ ककरो नहि गांधी क कहल गप अछि आ इ साबित करैत अछि जे दुनिया लग एखन गांधी क कोनो विकल्प नहि अछि।
एहि स पूर्व हरिवंश मिथिलाक गौरवशाली इतिहास आ दरभंगा महाराजक योगदान पर प्रकाश देलथि। ओ कहला जे न्याय क एहि भूमि पर ज्ञान कण कण मे बसल अछि। एहि ठाम जे बौद्धक संपदा अछि ओ हमरा सब कए भविष्य निर्माण मे बहुत सहायक भ सकैत अछि। एकर अध्ययन आ संरक्षण क जरुरत अछि। दरभंगा मे इतिहास क बहुत धरोहर अछि। राज पुस्तकालय आ महाराजा कामेश्वर सिंह कल्याणी फाउंडेशन आइ देखबाक मौका भेटल। एहि दूनू लाइब्रेरी मे ज्ञान क खजाना भरल अछि। एहि स नव पीढ़ी कए सीखबाक चाही।
दरभंगा महाराजक चर्च करैत हरिवंश कहला जे ओ बीएचयू क छात्र छथि जाहिक स्थापना मे दरभंगा क महाराजाक भूमिका अहम रहल अछि। कलकत्ता आ अन्य शहर मे सेहो दरभंगा क योगदान देखाइत रहैत अछि। दिल्ली क लेडी हार्डिंड अस्पतालक चर्च करैत हरिवंश कहला जे ओकर निर्माण मे सेहो दरभंगा महाराजक दान देखबा लेल भेटल। आचार्य रमानाथ झा आ मिथिला मिहिरक पहिल संपादक विष्णुकांत झाक चर्च करैत हरिवंश कहला जे एहि प्रकारक लोक समाज मे हरदम जीवित रहैत अछि। अंत मे ओ इसमाद फाउंडेशन क व्याख्यानमाला क तारीफ केलथि। ओ कहला जे इसमाद जाहि प्रकार स एहि आयोजन कए पूरा केलक अछि एहिना शैक्षणिक संस्था सब मे सेहो कार्य हेबाक चाही। इसमादक टीम कए एहि लेल बहुत बहुत बधाई।


text:
रोशन जनकपुरी
समयके कथा
"भाग न रे बोङबहरा ! अयलौ बाप सुन् ।"- अंगना आगूके सड़कपर रुकल गाड़ीमे स उतरैत सेनाके जत्था पर नजर परिते पटिया बीनैत बु ढ़िया मध्धिम स्वरमे चिचिययलै । मचन्ना पर स रोहित बारी दिस छड़प' चाहलकै, मुदा सरकारी गोली ओकरा मौका नइँ देलकै । गोली रोहितके पिठ्ठी छेदैत कर्चीके टाट छेदैत मकैबारीमे कतौ हेरा गेलै । रोहित मचन्नेके निच्चामे गुरैक गेल । बुढ़बा मुदा मकैबारीमे छड़प'मे सफल भ'गेल । ओ सेनाके एकतरफी ध्यानके फयदा उठौलक । अंगनामे बैसल बुढ़िया आ भन्सा घरक दुहाइर पर ठाढ़ ओकर बेटीके जेना बकझड़ लाइग गेल छलै ।
सेनाके जत्था फायर करैत मकैबारी दिस दौगल ।
कहाँ दुन बुढ़बा दौगैत रहैतै त बाँइच जाइत । मुदा बूढ़ देह बेसी दूरतक दौग नइँ सकलै । ओहू पर हँफनीके बिमारी । बुढ़बा मकैबारीके ओइपार आइर पर एकटा जिलेबीके गाछक निच्चा बैस गेल आ घेरा गेल आ मारल गेल । अंगनामे बुढ़िया के त खाली अवाजे सुनायल रहे । ओ त' जगता कहलकै जे 'सरबा सुन कको के माइर देलकै', तब ओ दौगल रहै । सेनाके दूटा जवान बुढ़बाके लाशके उठयने गाड़ी दिस ल'जाइत रहै । बुढ़बाके आँइख खुलले रहै, भय मिश्रित, दर्द स चियारल । आगू-पाछू डोलैत गर्दन दिस बुढ़ियाके ध्यान गेल रहै । ओकरा एक क्षणके लेल बुझयलै जेना बुढ़बा चियारले आँइख ओकरे दिस ताइक रहल छै । दूटा आओर सेना रोहितके लाशके सेहो गाड़ीके पाछू ट्रेलर पर कोनो बोरा जका फेकलक - 'धम्म' । रोहित दोसर गामक पार्टी कार्यकर्ता छल । आ गाड़ी आगू बइढ़ गेल, अरोसिया-परोसियाके सकदम्म आ बुढ़िया आ ओकर बेटीके हकरोर पारैत छोइर क' ।
दश वर्ष बीत गेलै अइ घटनाके । मुदा बुढ़ियाके दिमागमे अखनो ओहिना अइछ । रोहितके पिठ्ठी स बौछार मारैत लेहू, बुढ़बाके उनटा मूँहे लटकल आगू पाछू हीलैत गर्दन, ओ दर्द स चियारल आँइख, जेना अखनो बुढ़बा ओकरे दिस ताइक रहल अइछ । कतेको बेर, राइतके कोनो पहरमे ओ चेहा क' ऊठल अइछ आ राइत भइर जगले रहिगेल अइछ ।
"गे माई ! आ, चाह पी "- भन्सा घर स बेटीके अवाज ओकरा वर्तमानक भुइँयाँ पर पटैक देलक । एकटा नम्हर साँस खीचैत ओ भन्सा घर दिस तकलक । अपने गति स पटिया बीनैत ओकर हाथ अस्थीर भ'गेलै । तखने सड़क पर एकटा बुल्लू रंगके गाड़ी रुकल आ ओहिमे स उतैर क' चाइर गोटे पुलिसक संग इन्सपेक्टर अंगनामे आयल । पुछलक - "गनपति माट्साबके घर इहे हइ किने ?"- बुढ़बा मास्टर रहै ।
बुढ़िया 'हँ मे मूँड़ी हिलौलक । बेटी भन्सा घरके दुहाइर पकैरक' ठाढ़ भ' गेलै ।
"अहाँ मास्टर्नी साहेबनी छी ?" - इन्सपेक्टर मुस्काइत फेर पुछलक आ जबाबके प्रतीक्षा बिनु कयनही नमस्कार सेहो कयलक ।
बुढ़िया दुनू हाथ जोइरक' नमस्कारक जबाब देलक ।
"हमसब गणतन्त्र दिवसके अवसर पर शहीद परिवारसबके सम्मान कार्यक्रम रखले छी । अपनेहु अइतियइ त निमन होइतइ ।" - इन्सपेक्टर बाजल ।
"होत्तै । कहाँ रखले छी ?" - बुढ़िया पुछलक ।
"थने मे हइ । सबेरे चइल अइती, त निमन होइतइ ।" - आमन्त्रण पत्र दैत इन्सपेक्टर बाजल ।
"होतै, हम सबेरे पहुँच जायब ।" -बुढि़या जबाब देलक आ इन्सपेक्टर लौट गेल ।
बुढ़िया देवाल पर टाँगल बुढ़बाके फोटो दिस तकलक । गोलमोल मूँह आ नम्हर, मोट आ हँसैत आँइखबला बुढ़बा फोटोमे मुसैक रहल छल ।
"गे बुढिया ! अखनी हमरासबके गरियबै छे । कहियो जिला जबारके लोकसब फूलमाला ल'क' अयतौ ।" - बुढ़ियाके याद परलै बुढ़बाके कौचर्य । ओकरा अपन गाल भीजल बुझयलै । हाथ स छूलक, नोर अपने मने आँइख स टघैर रहल छल । आँचर स ओ नोर पोछलक । "ले चाह ।" - बेटी हाथमे चाहक गिलास पकड़ा देलकै तखने । ओ देखलक बेटियो के आँइख पनियायल छल । बेटियोके मन शायद ओकरे जका व्यग्र अइछ । ओ बेटीके पिठ्ठी पर स्नेह स हाथ फेरलक । "तोहर बाप बड़का दैब पुरुख छलौ ।"- ओकर ठोर बुदबुदायल । पच्छिममे सुरुजक चक्का अन्तिम साँस ल' रहल छल ।
जहिया स बुढ़बा भूमिगत भेल छल, अहिना सुरुजक चक्का डूइब गेलाक बाद लुकझुक अन्हार होइत काल अबैत छल । चाइर वर्षक बेटी, पन्द्रह वर्षक बेटा आ छोट छीन खेतक जिम्मेवारी बुढि़या के खौँझाह बनादेने छल । तैँ ओ सबबेर बुढ़बाके स्वागत गारिए स करैत छल - ''बजरखसुवा, कोइढ़फुट्टा, जन्माक' छोइर गेल, कइला अबै छै, ओम्हरे मइर जाइत', एहनेएहने । आ अंगनामे बैसल बुढ़बा मुस्काइत रहैत । बुढ़बाके अंगनामे देइख क' बुढ़िया आरो खौँझाइत -"जयबे भितरी कि रहबे अंगनेमे, अयतौ कही तोहर पुलिसबा बाप सुन् त टिङ द' पाइद जयबे ।"
बुढ़बा मुस्कियाइत बजैत -" मया त हउ हमर ।"
"हँ, हँ, हमरा कोनो मया दरेग हय से !" - बुढ़िया खौँझाइत बजितै । बुढ़बा ओकर बाँहि पकैरक' भितरी ल' जइतै । घरमे बुढ़बाके छाती पर मूँड़ी राइख क' बुढ़िया कतेको बेर कानल रहय - " ई त चइल जाइ हइ । ई बालबच्चा, खेतपथार, केना चलइ हइ से हमही जनै छी । हम एगो मौगी जाइत, फेनु एकरा किछो भ' गेलै त हम कत्त भ'क' रहब !"
आ बुढ़बा ओकरा लगमे खीच क' पिठ्ठी पर हाथ सोहर'बैत समझायल करै - दुनियाँजहानके बात, देश, समाज, गणतन्त्र, जनताके राज, गरिबहासबके मुक्ति, वर्ग संघर्ष, माओवाद, कीदनकीदन । बुढ़िया सब बात त नइँ बूझै, मुदा एतेक जरुर बुइझ जाइ जे ओकर बुढ़बा राजाके राजके विरोधमे लड़ै छै आ चाहैछै जे जनताके राज होइ, गरिबहाके केओ दुःख नइँ दइ ।
सबबेर एहि प्रेम प्रसंगक अर्ध विराम बु ढ़ियाके मुस्कान स होइ । ओ त धियापुताके भार, खेतीके झंझट आ पुलिसबाके डरत्रास छल जे बुढ़ियाके किचकिचाह बनादेने छल । ओकरा मनमे ई त रहै जे बुढ़बा ओकरे संगे रहैत, खेतीबारी करैत आ बालबच्चा पालैत त नीक होइतै, नइँ त ओ बूझैत छल जे ओकर बुढ़बा समाजेके लेल लड़ि रहल छल । उपर स ओ कतबो गरियबौ, ओकरा अपन बुढ़बा पर गर्व रहै । कतेको बेर अधरतियामे उइठक' ओ, सुत्तल बुढ़बाके मूँहठान एकटक निहारैत छल । गोलमोल मूँहठानमे बुढ़बाके मोट आ नम्हर आँइख मुनलोमे हँसैत बुझाइ ओकरा । कतेकबेर भोढ़ढ़ियामे अन्हरौखे बुढ़बा उठबै छलै ओकरा । मुस्काइत गम्भीर नजर आ भाव स कहै छलै - "हमर त कोन ठीक । लौटियो सकै छी, नहियो लौट सकै छी । ई बेटा-बेटी, घरदुआर सब तोरे जिम्मा छौ कुर्थाबाली । जाबे तक जीत नइँ होतै, लड़ाई चलतै । साथीसब अयतौ त सहयोग करियही ।" - बुढ़बा ओकरा छाती स लगबै आ मकै बारीमे हेरा जाइ । ओ अनमनायलसन बैसले रहिजाइ असोरा पर, भोरका चक्का ऊग'तक, जाबे तक ओकर बेटी चाहे बेटा टोइक नइँ दइ ।
बुढ़बाके मरलाके किछु दिनतक त जेना समये सुन्न भ'गेल होइ बुढ़ियाके लेल । किछु दिन त ओ बदहवास जका रहल । एक दिन लुकझुक अन्हारमे चाइर गोटे मकै बारी स अंगनामे अयलै । बुढ़िया अकचकायल आ डेरायल सेहो । मुदा एकटा अधबयसु पुरुष बाजल - " भाउजू ! नइँ डेराउ, हमसब मास्साहेबके साथी छी । राइत भइर रहब, भोरे चइल जायब ।"
बुढ़बा मोन पइर गेलै बुढ़ियाके -"साथीसब अयतौ त सहयोग करियही ।"
"खाना ख'बै कि न ?" -बुढ़िया पुछलक ।
"हँ, हमसब दिने स भुखले छी ।" - ओ अधबयसु बाजल ।
बुढि़या खाना बनयलक आ खुअयलक । अधरतिया तक ओ अधबयसु, बुढ़िया, ओकर बेटी, बेटा बतियाइत रहल । घरदुआरके बात, देशविदेश, राजा, राजनीतिक पार्टीसब, धनीगरीब, गणतन्त्र, जनताके राज, दुनियाँजहानके बात । ओहिना जेना ओकर बुढ़बा बतियायल करै । ओकरा बुढ़बा मोन पइर गेलै । मनके भीतर बर्फ जेना टुइट रहल छल । जमल समय जेना पिघैल रहल छल । ओ आँचरक कोर स नोर पोछलक ।
"भाउजू, दाजू महान छेलै । गरीबगुरुबाके खातिर शहीद भ्या'गेलै । हमसब त मुरुख गरीब किसान छेलियै । दाजुए हमरासबके सिखेलकै । हमसब लड़बै भाउजू ! जाबेतक देशमे गणतन्त्र आ ओतबे नइँ जनताके राज नइँ एतै, हमसब लड़बै । चाहे जत्ते शहीद होब' परइ । देखै छी भाउजू ! हमरसबके पार्टी एक दिस छै आ बाँकीसब दोसर दिस । ओकरासबके गरीब जनताके कोनो मतलब नइँ छै । सब राजाके दास भ' गेल छै आ विदेशीके दलाल । लेकिन जनताके आगूमे किओ नइँ टिकतै । देखबै भाउजू, एक न एक दिन गरीब जनताके राज अयबे करतै .......।"- अधबयसू बजैत जा रहल छल । बुढ़बाके स्मृति बुढ़ियाके भीतर स आर्द्र आ उद्दिग्न बनारहल छल । बेरबेर नोराइत आँइख पोछैत बुढ़िया बाजल - "राइत बेसी भ'गेलै बौआ । जाउ सूतूग' सब गोरे, फेन भोरे जाहू परत ।"
ओ सब सूत' चइल गेल । ओइ राइत असोरे पर सुत्तल बुढ़िया अन्हारेमे निःशब्द सुबुइकसुबुइक क' खूब कानल । ओकर मन भइर बुढ़बाके स्मृति चित्र भरल छल ।
अन्हरौखेमे बुढ़ियाके फुसफुसाइत स्वरमे केओ उठौलकै -" भाउजू, हमसब जाइछी । दाजू त शहीद भ्या' गेलै । ऊ लौट के त नइँ अ'तै । लेकिन हमसब अहीँके धीयापुता छी । जखनी जरुरी परत, जगताके दुआरा खबर पठायब । ऊ पार्टीके आदमी छै । हमसब एम्हरेओम्हरे घूमैत रहै छी ।"- अधबयसू पुरुष प्रणाम कयलक आ चारुगोटे मकैबारीमे पैसगेल । बुढ़िया बहुत देर तक असोरे पर बैसल रहिगेल । सुरुजके चक्का पुरुबमे उग' लागल रहै । ओ देखलक, मोटका आ हँसैत आँइखबला बुढ़बा फोटोमे मुस्का रहल छल ।
पता नइँ किया, ओइ दिन स बुढ़ियाके धैरज बन्हा गेलै । बीचमे पुलिसबासब आइबक' हरान कर' लगलै त ओ बेटोके पार्टीएमे पठादेलक । ओइ अधबयसू कामरेडसंगे ओकर बेटा ओकरा गोर लाइग क' जखन मकै बारीमे पैसैत रहइ, तखन ओकर करेज चनकल रहै, मुदा ओ कइस क' मनके बन्हलक । ओ बुढ़बाके फोटो दिस तकलक । बुढ़बाके स्मृति आब ओकरा पीड़ा नइँ, प्रेरणा जका भ'गेल छलै । 'हजारौ हजारके बेटा छै त किछु नइँ, हमर बेटा छै त की भेलै । कोनो खराब काम नइँ, नीके काममे छै ओकर बेटा ।' जनताके राज लाब'के सपना आब ओहो देख' लाग' छल ।
जइ दिन गणतन्त्र घोषणा भेलै, ओकरा बुझयलै जे सपना पूरा भ'गेलै । ओइ दिन ओ कानल रहे । ओकरा बुझायल रहइ फोटोमे नइँ, ओकरे लगमे ठाढ़ भ'क' हँइस रहल छै ओकर बुढ़बा ।
किछु दिनक बाद ओकर बेटो लौट आयल रहै । ओकर अंगना आब भरल रहै छल लोकसब स । ओकर बेटा आब खाली गामेके नइँ क्षेत्रेके नेता भ'गेल छल । बुढ़बे जका गोलमोल मूँहठानबला ओकर बेटा आब बापे जका देशदुनियाँके बात कर' लागल छल । जगता त जेना हरदम सटियायल रहै छलै । कहियो सुनसान रह'बला ओकर आंगनक आगूमे मोटरसाइकल आ गाड़ीसब लाग' लागल छलै । लोक सबहक आबाजाहीमे भोर स साँझ कखनी भ'जाई से पते नइँ चलै ।
"चाह पीले ? गिलास ला ।" - बेटीके आवाज ओकरा फेर वर्तमानमे ठाढ़ क' देलकै । अन्हार गहीँर भेल जा रहल छल । ओकर बेटीद्वारा बारल गेल डिबिया आ लालटेनक सीमित इजोत अन्हार स लइड़ रहल छल ।
गाममे पार्टी कार्यालय खुललाके बाद किछु महिना स ओकर बेटा ओम्हरे बैस' लागल छल । तैँ आब अंगनामे भीड़ कम आ प्रायः नहिए जका रहैत छल । सड़क पर एकटा मोटरसाइकल अस्थीर भेल, आ ओकर बेटा अंगनामे प्रवेश कयलकै । ओ रुकल नइँ, सोझे कोठरी दिस जा रहल छल ।
"लबका निस्पेटर आइल रहलैय । गनतन्तर दिवसके कारकरममे हमरो आबेके कहैत रहलैय ।" - बुढ़िया बाजल ।
"हँ, चइल जइयही ।"- अपने गतिमे ओकर बेटा बाजल । ओकरा लगलै बेटाके पैर लड़खड़ा रहल अइछ ।
"बिहान तू रहबिही कि न ?" - बुढ़िया पुछलकै ।
"हँ, हमहूँ रहबै ।" - कहैत, ओकर बेटा धड़ाक् स केबारी बन्द क' लेलक ।
"केना अन्हारेमे सूइत रहलै । लमटेनो त बाइर लितै ।" - बुढ़िया खौँझाइत बाजल । किछु दिन स लगातार अहिना भ' रहल छल । बुढ़ियाके नइँ नीक लगलै । ओ परोसियाके हाक पारलकै - "रे जगता !"
"हँ काकी ! कथी कहै छे ?" - जगता अयलै ।
"रे ई छौँड़ाके कथी भ'गेल हइ ? राइत क' अतौ, ख'तौ न पीतौ, पट् द' केबारी लगा लेतौ ।"
"हमरा नइँ बूझल हउ काकी, आब हमरा संगे कहाँ रहैहउ, आब त ऊ बड़का लोकसुन् जोरे रहैहउ" - जगता जबाब देलक ।
बुढ़िया चुप्पे रहल । मन मुदा व्यग्र भ'गेल छल । ओकरा साँसमे किछु दिक्कत महसूस भेलै । किछु दिन स हँफनी बइढ़ गेल छलै , बुढ़बे जका । गोटी खयलक, किछु ठीक बुझयलै, मुदा मन अशान्ते छल । ओकरा ओ अधबयसु कामरेड मोन पइर गेलै । एक दिन दिनेमे ओ आयल रहै । बुढ़िया ओकरा चाह देलकै ।
"गणतन्त्र त अयलै, लेकिन सोँचल सन के नइँ भेलै भाउजू ! नेतासब बिगैड़ गेलै, बुझाइछै आरो लड़' परतै"- ओ बाजल रहे ।
बुढ़ियोके नीक नइँ लाइग रहल छल, तैयो ओ बाजल -"गनतन्तर त आइब गेलै, आब कथिला लड़बै ?"
"नइँ बुझलियै भाउजू , गणतन्त्र त आइब गेलै, लेकिन नेतासब बुझाइछै जुगजुगके भुखायल बाघ । गरीब जनताके कत्त हित करतै, उनटे सब अपने घर भर'मे लागल छै ।" अधबयसू कामरेड मनक पीड़ा उझिललक ।
" त आब की करबै ?" - बुढ़िया अबोध प्रश्न कयलक ।
"करबै की भाउजू ! दाजू एक्केटा बात कहने छेलै, जनताके राज आब'तक आन कोनो विकल्प नइँ छै । पहिने त नेतासबके सुधार'के कोशिस करबै । नइँ सुधरतै त संघर्ष करबै ।" - अधबयसू अपन निष्ठा, प्रतिबद्धता आ संकल्प प्रस्तुत कयलक । बुढि़या चुप्पे रहल । ओ अधबयसू फेर उदास स्वरमे बाजल - "एकटा बात कहू भाउजू ! बौवोके संघत बिगैर रहल छै । ओकरा पर धियान देब' परतै । आखिर गनपत मास्साहेबके बड़का नाम छेलै ।"
जबाब नइँ देने रहे बुढ़िया, मुदा किछु दिन स ओकरो अहिना बुझा रहल छल । आई किछु बेसिए बुझायल । गुनधुनाइत बुढ़िया राइतमे कखन निन्न परल से बुझबे नइँ कयलक । ओेहि राइत सपनामे कखनो हँसैत, त कखनो दर्द स आँइख चियारने बुढ़बा, कखनो बहुत आदमीके भीड़मे भोज खाइत हँसैत ओकर बेटा, त कखनो भलभल लेहू बहैत रोहितके लाश, कखनो झण्डासब नेने बहुत आदमीके भीड़, त कखनो गाड़ीसब पर दौगैत सेनापुलिससब बुढ़ियाके कखनो खुशी त कखनो दुःखी करैत रहलै ।
बुढि़या कने देरिए स सूतल छलै, तैँ उठबो कयल कने देरिए स । पुरुबमे ललौन पसैर रहल छल । मुदा अकास आई किछु मेघौन सेहो बुझा रहल छल । जेना सुरुजक ललौनके किछु बादलके टुकड़ा झाँप'के कोशीस क'रहल हो, अकास किछु एहने बुझा रहल छल ।
आठ बजे जगता अयलै -" काकी ! जयबे थना दिस ?"
"हँ, चल । हम तोरे रस्ता तकै छलियौ ।"- बुढ़िया बाजल आ जगता संगे आंगन स निकैल गेल ।
चौक पर खासे चहलपहल नइँ रहै, लेकिन थानाके देवालसब तूलबैनर स छारल रहै । ओ देखलक परमेसरा पानबला, गंगबा हलुवाई, रतना हजाम अपनअपन काममे व्यस्त छल, आने दिन जका । बुढ़ियाके देइख क' गंगबा प्रणाम कयलकै ।
"गनतन्तर दिवसमे नइँ जइबही रे गंगबा ?"- बुढ़िया ओकरा आशीष दैत पुछलकै ।
"न, अपनेही सुन् जाउ माहटर्नी चाची । अब्भी थनेमे गणतन्त्र अ'लैय । हमरा बहुते काम हय । चाह पुगाबे त हम आइए जायब ।"- गंगबाके मुस्कानमे कटाक्ष बुझायल बुढ़ियाके । बिना जबाब देने ओ थानामे पैस गेल । ओत्त सामियानामे सजलधजल मंच बनल छल । इन्सपेक्टर मुस्काइत ओकरा प्रणाम कयलकै आ अगिलका लाइनमे कुर्सीपर बैसादेलकै । जगता पाछुए बैसगेल । "अगाड़ी आ न !"- बुढ़ियाके बजौलाके बादो जगता आगू नइँ अयलै । बुढ़िया नजर दौगयलक, ओकर बेटा अखनो धइर नइँ आयल छलै । बुढ़ियाके साँस किछु बढ़ल बुझा रहल छल । हँफनी किछु दिन स बेसिए परेशान कयने छल । बेटा रहैत त दबाई कीन क' लाइब देब'ला कह'के मन छल ओकर । ''रहौक, आब कार्यक्रमके बादे दबाई खायब' ।- बुढ़िया मनेमन सोचलक ।
कार्यक्रम शुरु भेल । बुढ़ियाके नइँ नीक लगलै । मंचपर ओहोसब छल जे पंचायतीकालमे राजाके विरोध कर'बलाके मरबयने छल, ओहोसब छल जे गणतन्त्रके लेल हथियार उठाब'बला सबके मारनेमरबयने छल, आ ओहोसब छल जे गणतन्त्रके पक्षमे लड़ल छल । सीडियो प्रमुख अतीथि छल । बुढ़िया बगलमे बैसलसंगे खौँझ उतारलक -"धौर, कोनो नेता न रहलैय, जे सीडियोके परमुख अतीथि बनलकैय ।"
"ई सरकारी गणतन्त्र हइ मास्टर्नी साहेबनी !"-बगलबला शायद मजाकिया छल । ई सब देइख क" बुढ़ियाके मन तीत भ' रहल छल । कार्यक्रमके बीचमे ओकर बेटा आयल । ओकरा मंचपर बैसाओल गेल । किछुकालक बाद उद्घोषक घोषणा कयलक जे प्रमुख अतिथि द्वन्द पीडि़तसबके सरकार दिस स राहत प्रदान करत । "ई द्वन्द पीडि़त कथी होइछै ?"- बगलबला स बुढ़िया पुछलकै ।
" राजा आ पुरना सरकारसंगेके लड़ाईमे जेसब मारल गेलै से सब ।"-बगलबला समझाब' के कोशीस कयलक ।
"विरोध करेबला सुन से मारल गेलै से कि सरकार मारलकै सेहो सुन ?"- बुढ़िया आशंकित प्रश्न कयलकै ।
"दुनू !"-बगलबला बाजल ।
"त शहीद के भेलै ?"-बुढ़िया फेर प्रश्न कयलक ।
"आब.....आब....।"-बगलबलाके आगू नइँ फुरयलै -"....आब सरकार अहिना कहै छै ।"-हँसैत ओ बाजल । देख'मे ओ पढ़ललिखल बुझाइत छल । बुढि़याके मनमे किछु खौल' लागल छलै । सीडियो मंचपर 'द्वन्द पीडि़त'सबके साड़ीधोती आ राहत रकम 'प्रदान' क'रहल छल । उद्घोषक बुढ़ियाके नाम बजौलक । ओकरा ऊठ'के मन नइँ भेलै । उद्घोषक फेर नाम बजौलक । "अपनेके नाम बजबैय मास्टर्नी साहेबनी, जाउ न !"-बगलबला ओकरा कहलकै । मंचपर स ओकर बेटा हाथ हिलाक' ओकरा बजारहल छल । ओ धीरेधीरे मंचपर पहुँचल । सीडियो मुस्काइत साड़ीके पैकेट आ सरकारी राहत रकम ओकरा दिस बढ़ौलक । बुढ़िया बाजल -"हम पहिने किछु बोलब " । सीडियोके आँइखमे किछु आशंका आ अप्रसन्नता छल, तैयो ओ माइक लग स हइट गेल । बुढ़ियाके कन्ठमे जेना गोला अटैक रहल छल । मनके व्यग्रता, आक्रोश आ घुरमैत बातसब स छाती धक्धक् क'रहल छल । ओकरा अपन साँस सेहो बढ़ल बुझयलै । अपनाके सम्हारैत बुढ़िया माइक पकरलक -"हमर बुढ़बा माहटर साहेब जहिया जीबैत रहै, हमरा कहलकै जे हम मइर जबौ त तोरा शहीदके घरबाली कहतौ । लोकसुन सम्मान करतौ । ऊ रजाके बिरुध लड़लै । रजाके पुलिससेनासुन ओकरा माइर देलकै । रजासंगेके लड़ाईमे बहुते गोरे मरलै । रजाके बचाबेबला कुछके करान्तीकारीसुन मारलकै आ बहुतेके रजाके सेनासुन । हमर बुढ़बा कहै जे करान्तीकारीसुन मारल जाइहइ त शहीद होइ हइ । ई निस्पेटरो काइल्ह सँझियामे हमरा ओइय गेल रहे त कहलक शहीद परिवारके सम्मान कार्यक्रम रखले छी । की यौ निस्पेटर साहेब ......" - बुढ़िया इन्सपेक्टर दिस तकलक । इन्सपेक्टरके किछु नइँ फुरयलै, ओ अपने मनेमने बुदबुदायल -'सरकार द्वन्द पीडि़ते कहै हइ त.....।'
बुढ़िया जेना अचानक बहुत बुधियार भ'गेल छल । ओ आगू बाजल "......रजाके बचाब'बला जे सब मारल गेलै, ओकरा परिवारके सरकार तोकभरोस देलकै, ई बढि़याँ बात हइ । लेकिन जे सुन रजाके विरोधमे आ जनताके पक्षमे लड़लै आ मरलै, ओकर परिवारसुन खाली द्वन्द पीडि़त नइँ शहीद परिवार हइ । हमर बुढ़बा लड़लै आ मरलै त ई गनतन्तर अ'लैय । ऊ शहीद भेलै । हम त मुरुख छी, अहाँसुन् पढ़लहबा आ बुधियार सुन् छी । जनतोके खातिर मरेबला , गनतन्तरोके खातिर मरेबला आ बढि़याँ कामके खातिर मरेबला खाली द्वन्द पीडि़ते होतै त शहीद के होतै ?.......।"
गणतन्त्रके कार्यक्रमके जेना ठन्ढी माइर देने छल । बुढि़या बजैत जा रहल छल -"......जदी हमर बुढ़बासुन् शहीद न हइ, आ हमसुन् खाली द्वन्द पीडि़ते परिवार छी त हमरा सुन ला अखनी गनतन्तर आब'के बाँकिए हइ । ठिके कहै छलै गंगबा हलुवाई जे अखुनी खाली थनेमे गनतन्तर अ'लैय । सीडियो साहेबके लागि, निस्पेटर साहेबके लागि । सबके लागि गनतन्तर आयल रहितै त थनामे नइँ, चौक पर कारकरम होइतै । गंगबा हलुवाई, रतन हजाम, परमेसरा पानबला सुन् सेहो खुशी मनइतइ । सीडियो साहेब ! अपनेके, अपनेके गनतन्तरके धनबाद जे हमरा बोलइली । हम खाली द्वन्द पीडि़त नइँ छी । जइ दिन रतना हजाम सुनके गनतन्तरके सरकार अ'तै, ओइ दिन जरुरे हमरा बुढ़बाके शहीद कहतै आ हमरा शहीद परिवार कहतै । अभित्ता ई समानसुन् हम नइँ लेब । सबके परनाम ।"
मंचपर आ निच्चा, लोकसबके बकझड़ लागले रहै । बुढ़िया मंचपर नजर दौगयलक । ओकर बेटा मूँड़ी निहुरयने बैसल छल । ओ धीरेधीरे मंच स निच्चा उतैर गेल । ओकरा अपनेपर आश्चर्य लाइग रहल छल , एतेक बात केना कहिगेल, तेज भ'रहल साँसके बावजूदो । साँसके गति किछु बेसिए बइढ़ रहल बुझयलै । कहुना मंच स उतैर त गेलै ओ, मुदा आब डेग उठयनाई पहाड़ बुझा रहल छलै । आब त बकारो फुटनाई मोसकिल बुझा रहल छलै । ओ हाथ स जगताके अपना लग आब'के ईशारा कयलक । बुढ़ियाके भाषण करैत देइख क' जगताके सेहो चकबिदोर लाइग गेल छलै । अचानक ओकर भक्क टूटलै आ ओ दौगल । बुढ़ियाके स्थिति बिगैड़ रहल छलै । ओकर साँसक गति असामान्य भ'गेलै, आँइख सेहो उपरनिच्चा कर' लागल छलै । ओकरा लगलै कहीँ ओ मइर नइँ जाय, लेकिन ओकरा मनमे अपन कामक प्रति सन्तोष छलै । लेकिन पीड़ा सेहो । ओकर बुढ़बा अखनो तक शहीद नइँ छै, गणतन्त्र अयलाके बादो । ई केकर गणतन्त्र छै ? जगता समयपर नइँ पहुँचैत त बुढ़िया निच्चेमे खइस परितै । जगता कोरामे लोइक लेलकै । किछु कालक लेल कार्यक्रम बाधित भ'गेलै । खबर थाना स बहरा सेहो पसैर गेलै । परमेसरा, गंगबा आ रतना आ आरो लोकसब आएल । बुढ़ियाके उठाक' हेल्थ पोस्ट तक पहुँचायल गेल । हँफनी शायद अन्तिम दम लगा रहल छलै । अधमुनायल आँइख स देखलक बुढ़िया । जगता, रतनासबके पाछूमे ठाढ़ ओकर बेटा डाक्टर स बतिया रहल छल । बुढ़ियाके माथा सुन्न परल जा रहल छल । कन्ठमे गोला बढ़ले जा रहल छलै । ओकरा लगलै ओ मइर रहल छै । क्षण भइरके लेल ओकर मन भेलै जे ओकर बुढ़बाके अधबयसु साथीके देखैत । फेर बुढ़बाके मोट आ हँसैत आँइखबला चित्र अभरलै, मुदा निमिष मात्रके लेल । कन्ठमे गोला आओर बइढ़ गेलै, सउँसे देह जेना अपस्याँत भ' रहल होइ । ओकरा अपन गर्दन लटकल बुझयलै, शायद केओ ओकर माथक तर स तकिया हटा देने छलै । ओकरा मोन परलै भलभल लेहू बहैत रोहितक लाश आ फेर स्मृति पटलपर अभरलै सेनासबहक कान्ह पर ओकर बुढ़बाके एम्हरओम्हर झूलैत गर्दन आ दर्द स चियारल आँइख, जेना ओकरे दिस तकैत हो निरन्तर.....निरन्तर .....।
गंगबा बजलै -"माहटर्नी चाचीके दम्मा छलै । ई बड़ खतरनाक बिमारी होइ हइ । मौके नइँ दइ हइ ।"
▪▪ ▪▪ ▪▪
दोसर दिन ।
एकटा गाममे बुढ़बाके अधबयसु साथी अपन साथीसब संगे बैसल छल । ओ बाजल -"काइल्ह गणतन्त्र दिवसके दिन माहटर्नी भाउजूके देहान्त भ्या'गेलै । साथीसब, गणतन्त्रके लड़ाईमे ओ बड़ सहयोगी छेलै । आउ सब गोटे मिलिक' ओकरा श्रद्धान्जली अर्पण करी !"
आ बुढ़ियाके श्रद्धान्जलीमे सबहक मुट्टी आकाश दिस उठल । ओहिमे जगता सेहो छल आ परमेसरा, गंगबा आ रतना हजाम सेहो।
जनकपुर धाम्
विक्रम सम्वत २०७०३१
अपन मंतव्य editorial.staff.videha@gmail.com पर पठाउ।


text:
दरभंगा : पछिला तीन बरखसँ लगातार मिथिलाके छात्र एवं क्षेत्रकेँ विकासक लेल मिथिला स्टूडेंट यूनियन गैर राजनीतिक छात्र संगठन नव-निर्माण हेतु दृढ़ संकल्पित अछि। संगठन मिथिलाक अनेको समाजहित मुद्दा लेल केेन्द्र आ बिहार सरकार पर दबाव बनाबैत आबि रहल अछि। मिथिलाकेँ धरोहर, संस्कृति, बौद्धिक संरक्षण एवं औद्योगिक विकास हेतु आधुनिक कल-कारखाना केर निर्माण लेल केंद्र संगहि राज्य सरकारकेँ खिलाफ सदिखन आवाज बुलंद करैत आबि रहल अछि।
एमएसयू राष्ट्रीय प्रवक्ता विद्याभूषण राय प्रेस विज्ञप्ति द्वारा जानकारी करउलनि अछि जे आय 3 मई, बृहस्पतिदिन दरभंगा स्थित बहुउद्देश्यीय भवनमे मिथिला स्टूडेंट यूनियन केर तेसर स्थापना दिवसक शुभ अवसर पर 'नव मिथिला-संकल्पित मिथिला' केर वर्तमान परिदृश्यमे युवाक भूमिका संगहि कार्यकर्ता सम्मान समारोह केँ आयोजन होमए जा रहल अछि। ग्रामीण इलाका केर सुदूर क्षेत्रसँ सैकड़ों केर संख्यामे युवा सेनानी बहुउद्देश्यीय भवन पहुँचि मिथिलाक वर्तमान विकासशील मुद्दाक वास्ते केंद्र आओर राज्य सरकारकेँ खिलाफ जमिकय हल्ला-बोल करताह।
मिसू प्रवक्ता आजुक कार्यक्रमक वास्ते लोकतंत्रके चारिम स्तम्भ अर्थात पत्रकार लोकनिसँ विशेष सहयोग करबाक सेहो अपील कएलनि अछि संगहि प्रेस विज्ञप्ति द्वारा समस्त मिथिलावासी केर आजुक कार्यक्रममे उपस्थिति देबाक संगहि लड़ि रहल सेनानी केर आशिर्वाद आओर मार्गदर्शन वास्ते आमंत्रित कएलनि अछि।
आजुक कार्यक्रममे मिथिलाक प्रतिष्ठित कलाकार लोकनि सेहो आमंत्रित छथि। कलाकारक हुजुममे माधव राय, राधे भाई, जुली झा, पवन नारायण, अंजना ईशर, निशा झा, दयाशंकर झा आओर रानी झा आमंत्रित छथि।


text: दरभंगा।[प्रणव चौधरी] दरभंगा महाराजक तिरहुत स्टेट रेलवे केर इंजनक दरभंगा जंक्शन पर लगेलाक बाद डीआरएम रवींद्र जैन अपने देखबाक लेल पहुंचल छेलैथ। हुनके नेतृत्व में महाराजक धरोहरक पूर्व मध्य रेल संरक्षित केलैथ यै। उ कहलैथ कि यी सफलता दरभंगा स्टेशनक ओर भारतीय रेलक लेल ऐतिहासिक अछि। यीभारतीय संस्कृति केर लेल धरोहरे टा नैय, महाराजक कार्यकाल में संचालित कुशल उद्योगक परिचायक सेहो अछि। एही इंजनक दीदार होबाक लेल दरभंगा केर लोग के लेल गर्वक बात अछि। यी मिथिलांचलवासी केर अप्पन अतीतक याद दियाबैत रहैत। डीआरएम कहलैथ जे कि और केको ऐहेन योजना अछि।जेहिके जल्द मूर्तरूप देल जैत। हालांकि,एही योजनाक साकार करबा में बहुत विघ्नक सामना करअ पड़लैन। मिथिलांचल केर प्रबुद्ध आदमी, नगरक विधायक संजय सरावगी, धरोहरक फोटोग्राफर संतोष व रेलकर्मी केर सहयोग स धरोहर के संरक्षित करबा में बहुत सहयोग भेटल। लोहट चीनी मिल में जंग खा रहल महाराजक रेल इंजनक 7 जुलाई के राइत में दरभंगा जंक्शन पर आनल गेल। डीआरएम जैन कहलैथ कि जे मुख्यमंत्री नीतीश कुमार एही सपना केर साकार करबा में बहुत मदद केलैथ यै। एही वर्ष दरभंगा स्टेशनक हाईटेक क स्केलेटर एवं लिफ्ट लगा देल जाओत।दरभंगाक प्लेटफार्म संख्या 3 व 4 के ऊंचा करबाक काम सेहो चैल रहल अछि। नीक पार्किंग केर व्यवस्था सेहो कैल जा रहल अछि। बाहरी क्षेत्रक और अधिक समृद्ध व खूबसूरत होय एही दिशा में तेजी स काम चैल रहल अछि।


text:
डिएगो फोर्लान
डिएगो फोर्लान कोराज्जो (स्पेनी उच्चारण: [ˈdjeɣo forˈlan]; जन्म १९ मे १९७९) उरूग्वेली फुटबलर छी जे जापानी क्लब सेरेजो ओसाकाकऽ लेल फरवार्डक रूपमे खेलैत अछी । ओ पिचिचि ट्रफि आ युरोपियन गोल्डेन सु का दुइ बेर विजेता भेल माने २०१० फिफा विश्वकपमे प्रतियोगिताक उत्कृष्ट खेलाडीक रूपमे गोल्डेन बल जितेल सेहो सफल भेल छल । ओ उरूग्वे राष्ट्रिय फुटबल टिमकऽ जातक उच्च गोलकर्ता छल तधरी उनकर सहपाठी लुइस स्वारेज हुनका उछिलने छल । फोर्लान फुटबलरक परिवारमे जन्मेल छल – उनकर पिता पाब्लो साओ पाउलो (१९७०–१९७५) आ उरूग्वेक लेल १९६६ आ १९७४ फिफा विश्वकप खेलने छल मावली दादाजी जुआन कार्लोस कोराज्जो अर्जेन्टीनी क्लब इन्डीपेन्डाइन्टकऽ लेल खेलने छल ।
- ↑ "Site oficial do Sport Club Internacional :: Grupo de Jogadores", Internacional.com.br।


text:
संजय कुमार झा एवं राहुल बनगाँव – चैनपुर, सहरसा। अक्टुबर १२, २०१५. मैथिली जिन्दाबाद!!
एहि तस्वीर मे चैनपुर (सहरसा) केर आदिकाली भवानीक मंदिर अछि। करीब २५० वर्ष सँ बेसी समय सँ एहि ठाम काली माँ केर पूजा कैल जाएत अछि। हरेक बरखक जेकाँ अहु बेर काली पूजा एवं मेला केर आयोजन भव्य स्तर पर कैल जा रहल अछि।
विदित हो जे चैनपुर गाम मे कुल दुइ ठाम दिवाली मेला केर आयोजन कैल जाएछ। काली माता केर भव्य प्रतिमा बनेबाक संग-संग समारोह मे विभिन्न सांस्कृतिक कार्यक्रम केर आयोजन एतुका विशेषता रहैत अछि। दूर-दूर सँ आस्थावान् एतय काली माँ केर दर्शन करबाक लेल लोक सब अबैत अछि। मान्यता अछि जे माताजी हर मनोकामना केँ पूर्ण करयवाली छथि।
चैनपुर गाम केर सबसँ प्रमुख धार्मिक अनुष्ठानक रूप मे काली पूजा केर आयोजन समारोहपूर्वक कैल जाएछ। लगभग २५० बर्ष सँ एहि गामक काली पूजा आयोजनक इतिहास अछि। कलकत्ता केर दक्षिणेश्वर सँ काली माँ केँ मृतिका स्वरुप मे आनल गेल कहल जाइछ।
सांस्कृतिक कार्यक्रम केर रूप मे गामक कलाकार द्वारा नाटकादिक मंचन करबाक संग-संग विभिन्न अन्य मनोरंजनात्मक कार्य कैल जाएछ। एहि बेर गामक युवा सब द्वारा ‘चैनपुर आइडल’ केर आयोजन सेहो कैल गेल काफी लोकप्रियता बटोरलक।


text:
सीएम केलथि नेविगेशन, रोड, ट्रांसपोर्टेशन आ हाइवे क डीजी स अपील, कोनो तरहे बचाउ उत्तर बिहारक जीवन रेखा कए
शुरू भेल आइआरसी क 70वां अधिवेशन
कंकड़बाग ओल्डवाईपास रोड पर सेहो मंगलथि सुझाव
ग्रामीण सड़क क लेल सेहो आइआरसी बनाबे रणनीति
हॉल जेतबा सुंदर बनाउ गाम क सड़क
राज्य बजट क 30 फीसदी खर्च भ रहल अछि मात्र सड़क पर
उज्जवल कुमार
पटना: गांधी मैदान शनि दिन इंजीनियर स भरल छल। सब दिस बस सड़क क विशेषज्ञ देखबा मे आबि रहल छलाह। कहियो जॉन एफ कनेडी अमेरिका क तरक्की क सबटा श्रेय सड़क कए देने रहथि। कनेडी क कहब छल- अमेरिका विकसित अछि, एहि लेल एकर सड़क नीक नहि अछि, एकर सड़क नीक अछि ताहि लेल अमेरिका विकसित राष्ट्र बनि सकल। आइआरसी क प्रसिडेंट डी बी देशपांडेय क एहि कान कए सीएम नीतीश कुमार सेहो दोहरा रहल छथि। नीतीश कुमार कहला जे बिहार सरकार अपन कुल बजट क 30फीसदी हिस्सा रोड पर खर्च करि रहल अछि।Ó गांधी मैदान मे निर्मित विशेष हॉल ‘अशोकÓ मे रोड कांगे्रस क उद्घटन करैत नीतीश याचक क मुद्रा मे आबि गेलाह। नेविगेशन आ एच क डीजी निर्मल जीत सिंह स अपील करैत कहला-अहां स हाथ जोडि़ कए प्रार्थना करैत छी जे हमर राज्य मे राष्ट्रपिता क नाम पर एकटा सेतु अछि । उत्तर बिहार क दू दर्जन जिला क लेल द जीवन रेखा छी। अहां स आग्रह अछि जे अहां अपन एक्सपर्ट टीम क संग जाकए एकर हालात देखू । एकर कोनो समाधान या इलाज भ सकैत अछि त कहू। यदि केंद्र सरकार टका नहि देत त हम खुद एकर इंतजाम करब। आइआरसी क तात्कालिक लाभ इतबा त देल जाए बिहार कए। सीएम प्रत्यय अमृत कए सेतु भ्रमणक इंतजाम करबा लेल कहलथि। मुख्यमंत्री ओल्ड बाईपास रोड क बेर-बेर क्षतिग्रस्त हेबाक कारण सेहो तकबा लेल विशेषज्ञ लोकनि स आग्रह केलथि।
मुख्यमंत्री आइआरसी मे भाग लेनिहार सबटा प्रतिनिधि स अपील केलथि जे भारत क आत्मा गाम मे बसैत अछि । एकरा लेल जरूरी अछि जे अहां रोड क जे नीति नेशनल हाईवे क लेल बनबैत छी, ओतबे गुणवत्तापूर्ण नीति गामक सड़क लेल सेहो बनाउ। आइआरसी क उद्घाटन समारोहक अध्यक्षता करैत डिप्टी सीएम कहला जे पिछला चारि साल मे बिहार मे काफी बदलाव आयल अछि।
आरसीडी क सचिव प्रत्यय अमृत सेहो अपन उद्घाटन भाषण मे सबटा प्रतिनिधि स अपील केलाह जे ओ बिहार आबथि आ एकर बदलैत रूप देखति। प्रवासी बिहार मे अपन भूमिका निभाउथि। आरसीडी आ पुल कंस्ट्रक्शन डिपार्टमेंट क उपलब्धि पर अमृत प्रकाश देलथि।
सबटा फोटो मनीष सिन्हाक अछि।


text:
रौतहट जिला
रौतहट नेपालक मध्यमाञ्चल विकास क्षेत्र, नारायणी अञ्चलक दक्षिणपूर्वी तराई क्षेत्रमे अवस्थित जिला छी । ई जिलाक पूर्वमे सर्लाही, पश्चिममे बारा, उत्तरमे मकवानपुर आ दक्षिणमे भारतक बिहार राज्यक सितामढी आ पूर्वी चम्पारण जिला पडएत अछि । समुद्र सतहसँ १२२ मिटरसँ २४४ मिटरधरिक उचाईमे अवस्थित रौतहट जिलाक क्षेत्रफल १,१२६ वर्ग किलोमिटर (१०३७०९ हेक्टर) अछि।)[२]। रौतहट जिलाक सदरमुकाम गौर छी ।
सन्दर्भ सामग्रीसभ[सम्पादन करी]
- ↑ १.० १.१ Household and population by districts, Central Bureau of Statistics (CBS) Nepal
- ↑ "भौगोलिक अवस्थिति", जिविस रौतहट, अन्तिम पहुँच २०११-०७-२४।
बाह्य जडीसभ[सम्पादन करी]


text:
सूचनाः
विराटनगर मे आयोजित अनेकों मैथिली कार्यक्रम मे भाषाक विविधता पर तऽ चर्चा होइते अछि, संचाकर्मी तथा युवा तुरक जनमानस मे एकर लेखनकला – पठनशैली आ वाचनकला केँ सेहो चुनौतीपूर्ण मानल जेबाक धारणा सब विभिन्न पक्ष द्वारा राखल जाएत अछि।
तिलासंक्रान्ति केर अवसर पर रेडियो मकालू द्वारा लाइव प्रसारित कैल गेल कार्यक्रम मे एकर लेखन, पठन ओ वाचन लेल विशेषज्ञ द्वारा एकटा कार्यशालाक आयोजन करबाक आग्रह पर मैथिली सेवा समितिक महासचिव प्रवीण द्वारा आयोजन करबाक वचन देल गेल छल।
एकर पहिल कड़ी ऐगला शनि दिन – ३० जनबरी, २०१६ – म. मो. आदर्श बहुमुखी कैम्पस – विराटनगर केर समीक्षालय मे मैथिली संचारकर्मी वास्ते एक दिवसीय कार्यशालाक आयोजन कैल गेल अछि, जाहि मे विभिन्न स्रोत व्यक्ति मार्फत एहि कार्यशाला मे तकनीकी पक्ष – व्यवहारिक पक्ष आदि पर विस्तार सँ वक्तव्य – व्याख्यान देल जायत।
आउ, जँ इच्छूक छी तऽ ससमय १ बजे सँ सभा-स्थल पर उपस्थित रजिस्ट्रेशन काउन्टर पर सहभागिता लेल पंजीकृत होएत एहि मे सहभागी बनू!
– प्रवीण नारायण चौधरी, महासचिव
मैथिली सेवा समिति, विराटनगर।
फोनः ९८५२०२२९८१.


text:
इडेन गार्डेन्स
इडेन गार्डेन्स सन् १८६४ मे भारतक कोलकातामे स्थापना भेल एक क्रिकेट मैदान छी । ई बङ्गाल क्रिकेट टिम आ इन्डियन प्रिमियर लिगक विशेषाधिकारिक क्रिकेट टिम कोलकाता नाइट राइडर्सक गृह मैदान छी । ई भारत राष्ट्रिय क्रिकेट टिमक टेस्ट, एकदिवसीय तथा ट्वान्टी ट्वान्टी क्रिकेट खेलक लेल प्रयोग कएल जाएवला मैदान सेहो छी । ई स्टेडियमक वर्तमान दर्शक क्षमता ६८,००० अछि ।[२] दर्शकक क्षमताक आधारमे ई भारतक सभ सँ बेसी दर्शक क्षमता भेल क्रिकेट मैदान छी मुदा ई शीघ्र दोसर मैदान बनि जाएत कियाकी निर्माणाधीन सरदार पेटल स्टेडियमक दर्शक क्षमता १,१०,००० अछि ।
मैदान इतिहास[सम्पादन करी]
मैदान[सम्पादन करी]
सन्दर्भ सामग्रीसभ[सम्पादन करी]
- ↑ "Historic Eden Garden is meant for BCCI: CAB chief", india.com, २४ अगस्त २००७, अन्तिम पहुँच २५ जुलाई २०१६।
- ↑ "Eden Gardens", Cricinfo, अन्तिम पहुँच २०१८-०८-१३।


text:
प्राप्त खबैर केँ मुताबक एहिठाम सरकारी उदासीनता ल'केँ सभ टावरक घड़ी अलग-अलग समय बता रहल अछि। जानकार सभक मानी तेँ ज्योतिष शास्त्र मे कहल गेल अछि कि बंद घड़ी क' घर मे नहि रखबाक चाही, किएक जे एहिसँ घरक विकास मे बाधा पहुंचैत अछि।
दरअसल, राजतन्त्र मे राजा सभक क्षेत्र मे आबै बला प्रजा हुनकर परिवारक सदस्य जोका होयत छल आओर दरभंगा केँ महाराज सर कामेश्वर सिंह अप्पन प्रजा सभक सुविधा लेल ई घड़ी लगबेना छलथि। मुदा आय ई घड़ी सरकारी तंत्रक अनदेखी केँ कारण बंद पड़ल अछि, ऐहिक लेल मिथिलांचलक विकास मे बाधा उत्पन्न भ' रहल अछि।
ओतहि, बुद्धिजीवि सभक मानब अछि कि राजतन्त्र केर दौरान एहि क्षेत्र मे कोनो प्रकारक प्राकृतिक समस्या नहि छल, मुदा आजादीक उपरांत सरकार द्वारा विकासक नाम पर एहिठामक धरोहर सभक संगे संग महाराज केँ अकूत सम्पतिक अधिग्रहण क' लेल गेल, मुदा ओहिक देख-रेख भगवान भरोसे छोएड़ देल गेल जे शुभ केर संकेत नहि अछि।


text:
– सुभाषचंद्र झा, सहरसा। मई ६, २०१५ – मैथिली जिन्दाबाद।
प्राकृतिक रूप सँ सुन्दर नेपाल दुनिया भरिक लोक सब केँ आकर्षित करैत रहल अछि। ताहि कारणे नेपालक 80 प्रतिशत उद्योग-धंधा पर्यटन पर निर्भर अछि। एहि बेर आयल महाविनाशकारी भूकम्प मे नेपालक सब ऐतिहासिक धरोहर नष्ट भय जेबाक कारणे पर्यटन उद्योगक डाँढ टूटि गेल बुझाइछ। नेपाल सरकारक आर्थिक सर्वेक्षन अनुसार सबसँ बेसी युरोप सँ 27.5 प्रतिशत पर्यटक अबैत छल, तहिना अमेरिका सँ 7.6 प्रतिशत लोक नेपाल घूमय लेल अबैत अछि, जाहि सँ एहिठाम रोजगारक सृजन होइत छैक। कहल जाइत अछि जे 2013-14 मे 10 लाख पर्यटक नेपाल आयल। लेकिन भूकम्प मे मंदिर, मठ, स्मारक टूटि गेल। एहेन सन स्थिति मे विदेशी कथी पर अाकर्षित होयत ई चिन्ता केर विषय अछि। हलाँकि पुनर्निर्माणक काज जारी अछि मुदा सब केँ ठीक-ठाक करबा मे दस साल लागि जायत ताहि सँ नेपाल मे पर्यटन उद्योग सेहो दस साल पछुआ गेल बुझाइत अछि।


text:
थारु समुदायमे अस्टिम्की : एक चर्चा
ओंरवा
नेपाल बहुजातीय, बहुभाषीय तथा बहुसंस्कृतिक मुलुकके रुपमे चिन्हजाइठ । यहाँ प्राचीनकालसे बहुट जातजातिनके वसोवास हुइटि आइल बा । उ जातजातिनके अपन मौलिक संस्कृति, रहनसहन, लवाइखवाइ, बोल्ना भाषा फेन फरक फरक रहल बा । यिहे विविधतामे हमार अपन पहिचान नुकल बा । यी लेखमे थारु जातिनके अस्टिम्की टिहुवारके बारेम कुछ बाट ढैना गेंह लगाइटुँ । अस्टिम्की मुलतः थारु समुदायमे जन्नी मनैनके लग हो मुले ठारु मनै फेन अपन सौक अन्सार मन्ना चलन बा । यी टिहुवारमे बरट बैठ्के मन्ना चलन बा । उहेकमारे उमेर पुगल मनै ढेरसे बरट बैठ्ठाँ । टे यी टिहुवार कैसिके मन्ठी टे ?
डट्कट्टन
अस्टिम्कीक पहिल दिन या बरट बैठ्नासे आघेक दिन भटौर (डट्कट्टन) खाइक लग दिनभरहस मछ्छी मर्ना चलन बा, मछ्छी आउर दिन फेन मारजाइठ । मुले उ दिनके मछ्छी मराइहे विशेष लेजाइठ । दिनभर मछ्छी मारके नन्लक मछ्छी ढेर रहलेसे बेरी जुन कुछ खैना ओ कुछ रातके डट्कट्टन खाइक लग बचा जाइठ । यडी उ दिन कौनो कामले या कौनो कारणसे मछ्छी मराइ नैहुइल कलेसे डटकट्टन फिक्कल हुइल मानके पस्टैना हुइठ । डट्कट्टन बेरी खाके अपन काम ढन्ढा उसारके सुटलक कुछ समय बाद या मुर्गी बोल्नासे पहिले खाजाइठ । डटकट्टनमे आउर समयक खानाले बिशेष मेरके बनाइल रहठ । उ समयमे मछछिक टिनाके संगे आउर मेरके साग स्यावाँर फेन रहठ । जौनकी बेटाइममे खाइबेर ढेर खाजाए कैह्के हुइ उ मेरके खाना तयार कैल रहठ । उ खैना काम मुर्गी बोल्नासे पहिलेँहे खाइ परठ । यडि केउ मुर्गी बोल्लेपर खाइल कलेसे उ डुठेहरु हुजाइठ ओ बरट बैठे फेन नैपाइठ ।
हस्तचित्र
अस्टिम्कीमे हस्तचित्र (घरक बहरीमे हाँठेले बनाइल चित्र) हे टिकके पुजा कैना चलन बा । उहेकमारे अस्टिम्कीमे यी अनिवार्य रहठ । यी बनाइक लग उ समयमे रंगके विकास नैहुइल रहे । टब ओइने पोइँक पाकल फारा निचोारके ओकर रसके लाल रंग ओ सेमक पटियक निचोारके काइल रंग बनाइँट । ओस्टक आउर आउर रंग फेन बनाइँट ओ बहरीक भिटा ढौरा माटी लेके घोट्टैलके पोटके ओम्हेँे चित्र बनाइँट । चित्र कृष्ण जीवनमे आधारित रहठ ।
्
यी बनाइक लग पहिले बहुट मेर बुट्टाके घेरा बनाइल रहठ या अपन सौक अन्सार बुट्टा बनाइ सेक्ठाँ । उहे घेरा भिट्टर उ चित्र बनाइक परठ । यी चित्र बनाइक लग कौनो बिशेष कालीगढके जरुरट नैपरठ । यी चित्र बनाइक लग सामान्य सिख्नौटी मनै फेन बनाइ सेक्ठाँ । उ घेरा भिट्टर फेन तीनठो कोन्टी रहठ । ओकर उप्पर बिच्चे बिच एक्ठो छुटीमुटी डोसर कोन्टी फेन रहठ ओम्हे कृष्णक् चित्र बनाइल रहठ । चित्र बनाइक नैसेक्लेसे ओम्ने ‘श्री’ फेन लिख्जाइठ या मानौ मनैनके चित्र फेन बनाइल बिल्गाइठ ।
घेराके तीनठो मन्से उपरका कोन्टीमे बिजोर संख्यामे ठारु मनैके चित्र बनाइल रहठ । यी तीनठोसे लेके सातठो चित्र बनैना चलन बर्ही प्रचलनमे बा । मुले कुछ ठाउँमे नौठो समके चित्र बनाइल फेन मिलठ । मुले ढेर मेहनत लग्लक ओरसे ओट्रा ढेर बनैना चलन कम बा । यी चित्र कृष्णके टमान समय ओ रुपके प्रतीकके रुपमे बनाइल मानजाइठ । ठारुनके चित्र बनाइबेर पुट्ठामे मँडरा भिरल फेन बनाजाइठ । उ बनैलक कारण अपन सोह्र सय गोहिनहे नचाइकलग बसिया किल नै मँडरा फेन बजाइँट कैह्के आभास मिलठ । ओस्टक बाउँ पाँजर कोनवाँमे जोन्हियाँ ओ डाहिन पाँजर दिन (सूरज) के फेन चित्र बनाइल रहठ ।
ओस्टक ओकर टरक कोन्टिम उप्पर संख्याके बराबर जन्नी मनैनके चित्र बनाइल रहठ । उ चित्र कृष्णक सोह्र सय गोपिनीनके प्रतीकके रुपमे बनाइल रहठ । ओइनके आँगर पाँजर सोँगियनके फेन चित्र बनाइल रहठ । कृष्ण अपन गोहिनहे नचाइबेर सोगियनके फेन जरुरट परठ कैह्के सोगियनके चित्र बनाइल हो ।
कलेसे कौनोमे पाँचठो छाता ओर्हल ठारुनके चित्र बनाजाइठ । यी पाँचो पण्डवनके प्रतिनिधित्व कैल मान्जाइ । छाता ओर्हलक कारण उ बनिवास गैलक ओरसे टमान विपत्तिमे या घाम पानीसे बँचक लग बनाइल हो । ओस्टक नन्नहेँ टरक कोन्टिमे बन्ढुक बोकल ठारुनके जो चित्र बनाइल रहठ । उ सौवा कुवरनके (कौरव) प्रतिनिधित्व करठ जौन ओइने लडाइ भिराइ या मारपिटके अपन राज करक खोज्लग चरित्रके बर्णन करे खोज्लक बाट हुइ कना लागठ । सब्से टरक कोन्टि जौन उपर डुनु कोन्टि लेके यी कुछ भारी रहठ । यम्हे यी मेरके चित्र बनाइल रहठ ।
रोइना
सब्से पच्छिउँ ओर बनाइल रहठ । उ तत्कालिन समयमे रोइनाहाँ स्वाभाव हुइलक एक पात्रके रुपमे डेखा पर्लक ओरसे उहिहे सक्कु जाने हेलाही कैठिस ओ ओकर आँजर पाँजरके सक्हुनमे टिक्हीं मुले ओकर चित्रमे केउ नैटिकठ । ओकरमे टिक्लेसे रोइनहाँ लर्का हुइठाँ कना जनविश्वास बा थारु समुदायमे ।
डोली
डोलीभिट्टर बासुदेव, डेउकी ओ बिच्चेमे अपूर्ण कृष्णके चित्र बनाइल रठ । (जब रातके मुर्गी बोल्ही टब घरक अगुनियाँ आनक बारीमनसे चोराके नन्लक कैठा पुजके अपूर्ण कृष्णहे पूर्ण बनाजाइठ या कृष्णक जलम हुइठ कैहके बुझे परठ ।) जब कंस डेउकीक कोखसे साटौं लर्का कहुँ पटकके कहुँ झटकके मुवइलक ओरसे आठौं सन्तानके रुपमे जल्मटी रहक कृष्णहे सुरक्षित ठाउँमे जल्माइक लग डोली बनाके यमुना लडियक ओह्पार लैगैलक हुइ ।
कजरिक बनवाँ
कृष्ण अपन लालाबाला (गोरु बछरु) चरहाइ लैजैना बृन्दावनहे कजरिक बनवाँ कैह्जाइठ । महा कज¥यार हुइलक ओरसे कजरिक बनवाँ कैहगैल हुइ ।
फुला
कृष्णक सोह्र सय गोहिन रहिन ओइनहे प्रेमके प्रतीकके रुपमे डेना फुला उपहारके रुपमे फुला बनाजाइठ ।
मँजोर
कृष्णक मन पर्ना चिरंै मँजोर हुइन । टबमारे अस्टिम्कीमे मँजोरके चित्र फेन बनाजाइठ ।
लाउ
पृथ्वीमे महाप्रलय हुइल बेला जौन मेरके विष्णु डोनापर सवार कैके यहोँर ओहोँर जाइँट । उहेकमारे अस्टिम्कीमे फेन लाउ बनैना चलन बा । केक्रो कहाइ जुन कृष्णहे सुरक्षित ठाउँमे लैजैना क्रममे यमुना लडिया नाघेबेर उहे लाउ नाँघके ओह्पार लैगैलक हुइँट् कैहके कहाइ बा ।
रोइनी मछरिया
जब सृष्टिकर्ता यी पृथ्वी सृष्टि करे लागल टब जल (पानी) ओ थल (जमिन) बनाइल । पाछे पृथ्वीमे मत्स्य अवतारके रुपमे रोइनी मछरियक् जलम हुइल ओरसे अस्टिम्कीमे फेन एक कोनवाँ ठाउँ रोइनी मछरिया पैले रहठ ।
हर जोट्टी रहल मनैयाँ
टमान समयसंगे मानव जीवन यापनके लग खेतीपाती कर्ही पर्ना हुइलक ओरसे मानवीय जीवनशैली, कृषि प्रणालीके झलक डेहठ ।
पुरैनिक पाटा
सोह्र सय कृष्णक गोहिन लहैना ठाउँ जहाँ सुन्दर पुरैनिक फुला रहे ओ ओइने फुलक संगे कंचन पानीके मोहित हुके लहाइँट उहे मौकामे ओइनके सक्कु लुगरा नुक्वाके कृष्ण मजाक करिंट ।
मुर्गा
समयबोधक पन्छी जेकर बोली सुनके मनै समयके निधारण कैठाँ । उहे अस्टिम्की फेन समयभिट्टर सक्कु काम करे पर्ना हुइलक ओरसे मुर्गक फेन बरवार भुमिका बटिस ।
सख्ली कुकनिया
बनिवासमे रात विरात यहोर टहोँर सुटे पर्ना हुइलक ओरसे पहरेडारके भुमिका सख्ली कुकनियक या कौनो फेन ठाउँमे पहरेडार सुरक्षामे लग कुक्कुरके फेन बरवार भूमिका रहलक ओरसे सख्ली कुकनिया अँगनामे रहल बरवार रुखवामे बाँढल रहठ ।
ओस्टक नन्हे हाँठी, घोरी, बाँडर चिरैचुरंगन, साँप, गोजर, कृष्ण बनिवास गैल समयमे बहुट मेरिक अवस्थामे सहयोग कैलक ओरसे ओइनके चित्र बनाजाइठ । जस्तट हाँठी, घोरी आदि जानवर लडाइमे सहयोग, चिरैं सन्देश पुगैना नन्ना, बाँडर फलफुल नान्के भोजन खवइना, पिवइना सहयोग कैना आदि । अस्टिम्की दुई मेरके रहठ । बरका ओ छुटकी डुनुमे चित्र उहेउहे रहठ मुले दिनभर भुख्ले रहुइयन बरका अस्टिम्की टिक्ठाँ कलेसे छोटछोट लर्का अस्टिम्की रहक खोज्ना मुले भुँखक मारे रहे नैसेक्के खाके फेन अस्टिम्की रहुइयनके लग छुट्की अस्टिम्की बनाइल रहठ । आकारमे छुट्की अस्टिम्की छोट रहठ ।
सामाजामा
जब सन्झा हुइठ या दिन बुरेबुरे करे लागठ । अस्टिम्की बनैलक घरक सब्से भारी मनै (अगुनियाँ, महटिनियाँ) अस्टिम्की बनैलक बहरीहे सुग्घुरके गोरुक गोबरले गोबराके, अपन सेकट सटरंग गोँडरी, पटकी, ढँचिया गोँडरी बिछैठाँ, जम्हेँ टिके अउइयन चाउर ढैठाँ, ओस्टक आवश्यक पर्ना सामाजामा जुटैठाँ सर्री धुप, मस्का मिलाके, सेँडुर लोटामे पानी ओ दुइठो घोघा सहिँट्टे जरउँखार मकै अस्टिम्की बनैलक पच्छिउँ पाँजर ठर्हिवाके ढैठाँ ।
टिके जाइबेर
टिक्नाजुन हुइटे अस्टिम्की रहुइयन सुग्घुरके लहाके लावालावा लुगरामे सँपरके टठियामे एक माना चाउर, कैँटी खिरा, खिरा नैरहलेसे कुढरु, नन्गी, भक्कु, लगायतके फलफुल ओ बिच्चे माटिक चापर डिया (करु तेलले सुँगल) लेके गाउँक मह्टान या जौनघर अस्टिम्की बनाइल रहि उहे घर जैठाँ । ओहाँमे गाउँभरिक या टोलभरिक टिकुइयन जुटल रठाँ, ओँहोँर हेरुइयनके फेन ओट्रे भिर रठिन । जब घरक अगुनियाँ । सक्कु जाने आइल पटा पाइटे पहिले अप्ने अस्टिम्की टिकक सुरु करठ । सब्से उप्पर बनाइल कृष्णक चित्रठनसे सुरु कैटी अस्टिम्कीमे बनाइल सक्कु चित्र सेँडुरले टिकठ । मुले रोइनाहे भर नैटिकठ । कोइकोइ भर खिट्राइबुढि रोइनक्मे फेन टिक डेठाँ । खिट्रैना काम ज्याडासे भोज कैल लर्काेर जन्नी कैठाँ । टिकके सेक्ही टे पँज्रे ढैल सर्री धूप आगीमे चर्हके अग्यारी डेठाँ ओ एकबेर डाहिन ओ एकबेर बाउँ पाँजरसे पानीले परछके अपन नानल चाउर ओट्ठेहेँ बिछाइल गोँडरीमे पटनिक पाँहाँटके ढैठाँ । चाउरक आँजर पाँजर भेँठी सहिँट्टे पटियाले सेँर्हल खिरा ढठाँ ओ उप्परसे माटिक डिया । यडि डिया हलहिल्ले बुटल कलेसे डुठेहरु कैह्के खिट्रैठाँ । अस्टक पालिकपाला सक्कु टिके अउइयन टिक्ठाँ । ओहोँर छुट्की अस्टिम्की रहुइयन फेन उहेमेर प्रक्रियासे अपन अस्टिम्की टिकके ओर्वइठाँ । जब सक्कु जाने टिकके सेकहीं टब गाउँक लर्का खिरा काटे आइल रठाँ ओइने खिरक चोँटी काटके अपन उठाइल ठाउँमे ढैठाँ ओ खिराभर अस्टिम्की हेरे आइल मनैनहे बँट्ठाँ ओ उबरल अपन घरे लैजैठाँ ।
फलाहार भोजन
अस्टिम्की बिशेष कैके फलाहार टिउहार हुइलक ओरसे फलफुल किल भोजन कैजाइठ । उहेक अपन घरमे फेन ज्याडा खैना फलफुल तयार कैले रठाँ । खैनासे पहिले खैना कोन्टि सुग्घुरके गोबराके सर्रीक धूप ओ आगी ढैठाँ । ओस्टक बैठ्ना पिर्का या कठवक कौनो चिजमे बैठ्ठाँ । अपन आघे रहल सक्कु चाजमेसे ठोरचेठोरचे चिकुटके सर्रीक धुपमे सानके अग्यारी डेठाँ ओ डाहिन ओ बाउँ पाँजरसे बिजोर पटक परछके सेक्के सक्कु मनसे कुछ भाग अग्रासन कर्हठाँ । जौन अपन चेलीबेटिन घर डोसर दिन डेहे जैठाँ । यी सब कैके खाइक शुरु कैठाँ । सन्झाके खानपिनमे अम्रुट, खिरा, केरा, चिनी, पानी, दही, स्याउ, नासपटी आदि रहठ ।
अस्टिम्कीक गीत
सक्कु जाने अपन खानपिन ओरवाके फेन अस्टिम्की बनैलक घर अइठाँ । जहाँ अस्टिम्कीक गीत रातभर गैठाँ । गीत ठाउँ अन्सार कहुँ जन्नी मनै गैठाँ कलेसे कहुँ ठारु । डेउखरमे ठारु गैठाँ । अस्टिम्की नैरहुइयन रातभर जाँर डारु पिटी गैठाँ कलेसे अस्टिम्की रहुइययन फलफुल खाके कच्चे आँख बिहान कैठाँ । जौन गीतके कुछ अंश यी मेर बा ।
पहिलेटे सिरीजल जल ठल ढरटि ।
सिरीजिटे गइला हो कुसाकइ डाभ ।।
अस्राइ
जब मुर्गी बोल्ठाँ । घरक अगुनियाँ । अस्टिम्कीक डोलीमे बनाइल अपूर्ण कान्ह सिरजाइक लग आनक बारीमनसे कैठा चोराके नाने परठ । चोरल कैठक पुजा कैके उ कान्हंैहे सिर्जैना या जलम डेना काम डेहठ । मुर्गी बोल्टी किल खैना बन्द हुजैठिन अस्टिम्की रहुइयनके लग । यहोँर अस्टिम्की रहुइयनहे हडबद्दी बर्हठिन । ओइने अस्राइ जाइक लग टेपरी छेडे उठ्ठाँ कोइ गीत सुने अउइयन ओँहे गीत सुन्ना ओ टेपरी छेड्ना काम कैठाँ । टेपरी साधारण टेपरीसे बिशेष प्रकारके रहठ । टेपरीमे पटियक पाँच या सातठो डिया जोरल रहठ । भिन्सारे हुइठ सक्कु जाने फेन अस्टिम्की बनैलक घर सक्कु जाने जुट्ठाँ । सक्कु जाने जुट्टीकिल अपन चाउरक उप्पर ढैल खिरक चोँटी ओ पटिया उहे टेपरीमे ढैठाँ । माटिक डिया संगसंगे पटियक डिया फेन सुँगैठाँ । जब अगुनियाँ अपन सर सामान तयार कैके निकरठ आउर जाने फेन निकरठाँ पाछेपाछे । कौनो घाट, लडिया, कुलवामे जाके उहिहे अस्रैठाँ, ओँहे लहैठाँ ओ अपन मनके कामना पुरा हुए कैहके कृष्णसे अरजी कैठाँ ।
फरहार
अस्राके उहेँ लहाँके सक्कु जाने अपनअपन घरे आके खँरिया, फुलौरी, पोँइक् ओ झिलंगीक ठुसा, सुखाइल मच्छिक टिना, भात निँढ्ठाँ । जब तयार हुइठ टब फरहार करक लग तयार हुइठाँ । फरहार करेबेर फेन साँही जुनिक नन्हेँ । तयार हुइल खाना अग्यारी डेके सक्कु चाज निकरठाँ अग्रासनके रुपमे ।
अग्रासन
ओइने खापिके घर ढन्ढा उसारके अग्रासन अपन डिडी बहिनियन घर डेहे जैठाँ । जब ढेर दिनसे अपन डिडी बहिनियनसे भेंट हुइठिन टे अपन डुख्नासुख्नाके बाट् बट्वइठाँ । मान मर्जाड कैठाँ । थारु समुदायमे डारुजाँर, सिकार ओ बहुट मेरिक टिना खवा पिवाके सम्मान कैठाँ । भेंटघाटसे अपन मनमे लागल पीर व्यथा सुन्ना सुनैना टे हुइठहि ओस्टक भावनात्मक सम्बन्ध फेन गहिंर बनाइठ अग्रासन ।
निम्जौनी
अइसिके विधिवत रुपमे अस्टिम्की ओराइठ । पहिलेकसे अझकल अस्टिम्की ढेर बडल सेकल आउर टिउहारके नन्हे अस्टिम्की फेन विकृतिसे बँचल नैहो । बहुट जाने आधुनिकताके नाउँसे फजुल खर्च कैटी आइल बिल्गैठाँ । कोइ पुरान संस्कार हटैना नाउँमे । आझके अवस्था रुढ संस्कारहे बगाके प्रगतिशील संस्कार निर्माण कैना स्वभाविक हो । मुले संस्कार बडल्ना नाउँमे उहिसे अभिन खर्चहा, महंगा, भरकाव पूर्ण, समाजमे पचे नैसेक्ना मेरके संस्कारसे समाजमे बरवार नाकारात्मक असर पारठ ।
आझ हमार समाजमे जे धनी बा ओइनके घरमे सबकुछ बटिन ओइनहे कौनो चिन्ता नैहुइन खर्च कैनामे । मुले जेकर घरमे दिनभर बिना काम कैले साँझ बिहान खाइ नैपुगठ, ओइनहे फेन टिउहार मन्ना रहर बटिन । रहरके मारे आउर जन्हुनहे डेखासिखी ऋण सापट खोजके टिउहार मनैनासे ओइनहे ऋणमे जरुर डुवाइ । ओस्टक पस्टैना फेन बनाइ उहेकमारे अपन घरमे जा हुइले सन्तोष करि । टिउहार कम खर्चमे फेन माने सेक्जाइठ । अपन मनके सन्तुष्टि हि बरवार बाट् हो । उहेसे अपन आर्थिक अवस्था हेरके अपन हैसियत हेरके टरटिउहार मन्ना परम्परा बैठाइ यम्नेँहे अप्नेक् हमार कल्याण बा ।
छविलाल कोपिला
लमही ६ उत्तर मजगाउँ, डेउखर दांग


text:
अपने क' बता दी कि नजीबाबाद - मुरादाबादक बीच बुंदकी स्टेशन लग एक पुल लगभग 100 बरख सँ बेसी पुराना छल आओर ओकर हालत खस्ता भ' चुकल छल। एहि पर काज करैत रेलवे केर इंजीनियरिंग विभाग महज 7 घंटा 20 मिनट मे नया पुल तैयार क' देलक जाहिक चर्चा चहुओर भ' रहल अछि।
मंडल रेल प्रबंधक अजय कुमार सिंघल कहलनि कि एहि पुरान आओर जर्जर भ' चुकल पुल क' तोड़लाक बाद रेलवे केर इंजीनियरिंग विभाग ऐहिक नवनिर्माण महज़ 7 घंटा 20 मिनट मे क' देलक। बुंदकी स्टेशन लग डाउन लाइनक पुल सौ बरख सँ बेसी पुराना आओर जर्जर भ' चुकल छल जाहिकेँ रेलवे एक दम नवा क' देना अछि।
आगा ओ कहलनि कि दुपहर 3.05 बजे तक पुलक ढांचा तैयार करीकेँ राखी देल गेल छल आओर 7 घंटा 20 मिनट मे (सांझ 5.15 बजे) तक नवनिर्माण काज पूरा क' लेल गेल। जखन पूरा तरहे पुलक निर्माण भ' गेल तँ सांझ 5:40 बजे देहरादून सँ इलाहाबाद जाय बला लिंक एक्सप्रेस क' ऐहिक ऊपर सँ निकालल गेल। ऐहिक बाद ट्रेन नवा पुल पर सँ गुजरल।


text:
दिल्ली, जुलाई ४, २०१५.
दिसम्बर २०१४ मे संपन्न संघ लोक सेवा आयोग केर परीक्षाक परिणाम आइ प्रकाशित भेल अछि जाहि मे कुल १२३६ उम्मीदवारक चयन कैल गेल अछि। आरक्षणक सिद्धान्त अनुरूप एहि १२३६ मे ५९० सामान्य, ३५४ अति पिछड़ा वर्ग, १९४ अनुसूचित जाति आ ९८ अनुसूचित जनजाति वर्ग सँ उतीर्ण भेल अछि। भारतीय प्रशासनीक सेवा, भारतीय विदेश सेवा, भारतीय पूलिस सेवा आ केन्द्रीय सेवा ग्रुप ए तथा ग्रुप बी लेल उतीर्ण छात्रक लब्धांक मुताबिक चयन कैल जेबाक सिफारिश कैल गेल अछि।
सिविल सर्विसेज एक्जामिनेशन रुल्स २०१४ केर रूल १६(४) आ (५) मुताबिक आयोग द्वारा सामान्य, अति पिछड़ा वर्ग, अनुसूचित जाति एवं अनुसूचित जनजाति बी क्रमश: १२७, १०५, १९ आ ३ केर अनुपात मुताबिक सफल उम्मीदवारक चयन कएने अछि। नौकरी मे रिक्त स्थान मुताबिक I.A.S. केर सामान्य 90 पिछड़ा 51 अनुसूचित जाति 26 अनुसूचित जनजाति 13 कुल 180, I.F.S. केर सामान्य 16 पिछड़ा 08 अनुसूचित जाति 05 अनुसूचित जनजाति 03 कुल 32, I.P.S. सामान्य 75 पिछड़ा 42 अनुसूचित जाति 23 अनुसूचित जनजाति 10 कुल 150 आ Central Services Group ‘A’ सामान्य 363 पिछड़ा 184 अनुसूचित जाति 107 अनुसूचित जनजाति 56 कुल 710 आ Group ‘B’ Services सामान्य 174 पिछड़ा 69 अनुसूचित जाति 33 अनुसूचित जनजाति 16 कुल 292 केर नियुक्ति कैल जेबाक अछि।
संघ लोक सेवा आयोग द्वारा परीक्षा भवन समीप “Facilitation Counter” खोलल गेल अछि जतय सँ सम्बन्धित जानकारी जुटायल जा सकैत अछि। उम्मीदवार द्वारा सब तरहक सूचना, परीक्षा संबंधी स्पष्टीकरण, बहाली आदिक जानकारी १० बजे सँ संध्या ५ बजे धरि कार्य चलबाक दिन मे पता कैल जा सकैत अछि। फोन द्वारा सेहो एहि नंबर सब पर 23385271 / 23381125 / 23098543 सम्पर्क करैत जानकारी लेल जेबाक जानकारी प्रेस वक्तव्य द्वारा देल गेल अछि। वेबसाइट द्वारा परिणाम घोषणाक १५ दिन मे विस्तृत लब्धांक केर प्रकाशन सेहो कैल जायत।